Αντ. Μπέζας: ”Μπορούμε να ξανακάνουμε τη Θεσπρωτία πρωταγωνιστή” – VDELLA\nΑντ. Μπέζας: ”Μπορούμε να ξανακάνουμε τη Θεσπρωτία πρωταγωνιστή”\nΟ κ. Μπέζας τόνισε με έμφαση ότι «εδώ από την Ηγουμενίτσα, στέλνεται μήνυμα ευθύνης. Για την Ελλάδα που ονειρευόμαστε και τώρα τη χτίζουμε βήμα-βήμα. Για την Ελλάδα που χρωστάμε στα νέα παιδιά»! «Αρνηθείτε, όσους αρνούνται την αλήθεια. Αμφισβητείστε, όσους αμφισβητούν τη νοημοσύνη σας. Εμείς λέμε την αλήθεια, έχουμε εμείς εγγυόμαστε το αύριο της Θεσπρωτίας. Εμείς λέμε την αλήθεια, εμείς εγγυόμαστε το αύριο της πατρίδας μας» επεσήμανε ο κ. Μπέζας.\nΙδιαίτερη αναφορά έκανε στον βορειοηπειρωτικό ελληνισμό «που προόδευσε κοινωνικά και οικονομικά στην Αλβανία και την Ελλάδα και ιδιαίτερα εδώ στη Θεσπρωτία». Ο κ. Μπέζας υπενθύμισε «το άνοιγμα του Τελωνείου Μαυρομματίου, τον οδικό άξονα Σαγιάδα- Κονίσπολη- Άγιοι Σαράντα, τη χορήγηση της ελληνικής υπηκοότητας, την υγειονομική κάλυψη των ανασφάλιστων υπερήλικων, όπως επίσης και την πρόσφατη εξαγγελία του Πρωθυπουργού Αντώνη Σαμαρά για την επαναφορά της σύνταξης του ανασφάλιστου υπερήλικα».\nΚαι στην ομιλία του στην Ηγουμενίτσα, ο κ. Μπέζας ανέδειξε τα κρίσιμα διλλήματα των εκλογών της 25ης Ιανουαρίου και τόνισε:\n«Αυτές οι εκλογές, είναι μια αναμέτρηση ανάμεσα σε δύο κόσμους, τελείως διαφορετικούς. Δύο δρόμοι, ανοίγονται μπροστά μας την Κυριακή που έρχεται. Δύο κόσμοι στην Ελλάδα συγκρούονται. Η Ελλάδα της Ευρώπης που μπορούμε, και η Ελλάδα του κρατισμού και των ψεμάτων, που δεν αντέχουμε άλλο. Η Ελλάδα των επενδύσεων που δημιουργούν θέσεις εργασίας για τα νέα παιδιά, και η Ελλάδα των κρατικοποιήσεων, των κομματικών στρατών, των βολεμένων του χθες που πληγώνει όλο τον κόσμο. Η Ελλάδα που βγαίνει από τα μνημόνια στην Ανάπτυξη, και η Ελλάδα που ξαναγυρίζει στα Μνημόνια, στην ύφεση και τη μιζέρια. Η Ελλάδα της ασφάλειας για όλους τους πολίτες και η Ελλάδα του φόβου από την ανεξέλεγκτη εγκληματικότητα. Η Ελλάδα που τη σέβονται και την υπολογίζουν όλοι και η Ελλάδα της απομόνωσης και των τριτοκοσμικών φαντασιώσεων».\nΣχετικά με τη Θεσπρωτία και την Ήπειρο σήμερα, ο κ. Μπέζας υπογράμμισε ότι παρά το ασφυκτικό περιβάλλον που διαμορφώθηκε τα τελευταία 2,5 χρόνια για το λαό και την οικονομία και τους περιορισμένους πόρους, μετεξελίσσονται σε μια σύγχρονη Περιφέρεια και έναν σύγχρονο νομό που αναδεικνύουν τα συγκριτικά τους πλεονεκτήματα στον τουρισμό, το περιβάλλον, τις μεταφορές, τον αγροτικό τομέα.\nΜιλώντας για τα έργα στη Θεσπρωτία ανέφερε χαρακτηριστικά:\n«Κάναμε μια μεγάλη προσπάθεια για να ξεπεραστούν τα προβλήματα και να προχωρήσουν οι εργασίες στη Β΄ και τη Γ΄ Φάση του Λιμανιού της Ηγουμενίτσας. Και τα καταφέραμε!!! Το έργο του νέου Λιμένα της Ηγουμενίτσας, μαζί με την αναβάθμιση του οδικού άξονα Καρτέρι – Πάργα που ολοκληρώθηκε, ήταν τα μόνα μεγάλα έργα με δημόσιους πόρους που εκτελούνταν στην Ήπειρο το τελευταίο διάστημα. Προετοιμάζουμε επίσης, μπορούμε να διεκδικήσουμε και να προχωρήσουμε, σε συνεργασία με την Περιφέρεια Ηπείρου και τους Δήμους, και άλλες σημαντικές παρεμβάσεις, όπως η αποχέτευση και η επεξεργασία λυμάτων των Συβότων, της Πλαταριάς και της Πέρδικας –απαραίτητο έργο για την προστασία του θαλάσσιου περιβάλλοντος- ή η συνέχιση της αναβάθμισης του άξονα Καρτέρι –Πλαταριά».\nΚλείνοντας την ομιλία του ο κ. Μπέζας ζήτησε από τους Θεσπρωτούς «ισχυρή εντολή». «Μακάρι να υπήρχε ένας Μέγας Αλέξανδρος, να κόψει τον Γόρδιο Δεσμό της πατρίδας μας. Δεν υπάρχει όμως, γι’ αυτό και η ΝΔ χρειάζεται ισχυρή εντολή. Όσο πιο δυνατή είναι η ΝΔ, τόσο καλύτερα για τη χώρα και το μέλλον της. Όσο πιο δυνατή είναι η ΝΔ, τόσο λιγότερο κινδυνεύει η ευρωπαϊκή πορεία και προοπτική της πατρίδας μας» τόνισε.\n«Καμία ψήφος να μην χαθεί. Καμία ψήφος να μη χαριστεί, σαν ψήφος διαμαρτυρίας σε μικρά κόμματα, σαν ψήφος διαμαρτυρίας στα «άκρα». Αυτές οι εκλογές είναι οι πιο κρίσιμες στην ιστορία του τόπου. Όλοι όσοι δεν θέλουν να δουν την Ελλάδα να γίνεται συντρίμμια πρέπει να συστρατευθούν».\nΟλόκληρη η ομιλία του Αντ.Μπέζα:\nΣυμπατριώτες και Συμπατριώτισσες της Ηγουμενίτσας,\nΚαθώς ολοκληρώνεται με αυτή μας την εκδήλωση, η επίσημη προεκλογική εκστρατεία, θέλω να πω ένα μεγάλο ευχαριστώ στη Νομαρχιακή μας Οργάνωση και στους λίγους αλλά εκλεκτούς ανθρώπους μας στις Τοπικές Οργανώσεις, που με την ανιδιοτελή τους συνεισφορά, κρατούν ζωντανή την προοπτική της Νέας Δημοκρατίας στη Θεσπρωτία!!\nΗ Νέα Δημοκρατία, από τον Κωνσταντίνο Καραμανλή έως τον Κώστα Καραμανλή και τον Αντώνη Σαμαρά, στάθηκε πάντοτε δίπλα στον βορειοηπειρωτικό ελληνισμό, που προόδευσε κοινωνικά και οικονομικά στην Αλβανία και την Ελλάδα, και ιδιαίτερα εδώ στη Θεσπρωτία.\nΘυμίζω, το άνοιγμα του Τελωνείου Μαυρομματίου, τον οδικό άξονα Σαγιάδα- Κονίσπολη- Άγιοι Σαράντα, τη χορήγηση της ελληνικής υπηκοότητας, την υγειονομική κάλυψη των ανασφάλιστων υπερήλικων, όπως επίσης και την πρόσφατη εξαγγελία του Πρωθυπουργού Αντώνη Σαμαρά για την επαναφορά της σύνταξης του ανασφάλιστου υπερήλικα.\nΈνα μεγάλο λοιπόν ευχαριστώ, στους βορειοηπειρώτες συμπατριώτες μας που είναι σήμερα μαζί μας, γιατί κρατάνε αναμμένη τη φλόγα του Ελληνισμού και της Ορθοδοξίας και γιατί σ’ αυτόν το δύσκολο αγώνα είναι πάλι κοντά μας, με τη Νέα Δημοκρατία!!\nΑυτή η Παράταξη, που θεμελίωσε τη Μεταπολίτευση, τη Δημοκρατία και την ευρωπαϊκή προοπτική της χώρας. Αυτή η Παράταξη που προσέφερε πολλά, δοκιμάστηκε πολύ, διέπραξε λάθη, πόνεσε αυτούς που την πίστεψαν, αλλά ψέματα δεν είπε ποτέ, ούτε λεφτά έταξε. Αυτή η Παράταξη, στηρίζεται πάνω απ’ όλα στους ανθρώπους της.\nΤο μεγαλύτερο επομένως ευχαριστώ ανήκει σε όλους εσάς, που ήλθατε εδώ σήμερα!! Που η παρουσία σας μας δίνει δύναμη να αθροίσουμε τις καρδιές σας στις καρδιές μας. Για να κρατήσουμε την πατρίδα όρθια, να μη γυρίσει στην ύφεση και τον κρατισμό, να μη γυρίσει στην απατηλή ευημερία και την ανεξέλεγκτη χρεοκοπία!!\nΚαι κάτι ακόμα. Για να μη ξεχνάμε τα όσα καταφέραμε. Από τη σημερινή μας συγκέντρωση, στέλνουμε επίσης μήνυμα ομοψυχίας, ενότητας και νίκης. Όπως έγινε στις δημοτικές και περιφερειακές εκλογές του Μαΐου, με τον Αλέκο Καχριμάνη και τον Θωμά Πιτούλη στην Περιφέρεια αλλά και τον Δήμαρχο Γιάννη Λώλο στην Ηγουμενίτσα!!\nΕγώ δεν θα σας μιλήσω γι’ αυτά που θα έπρεπε να γίνουν και δεν έγιναν ή γι’ αυτά που θα μπορούσαν να γίνουν καλύτερα. Δεν θα σας μιλήσω για παθογένειες που όλοι αγωνίζονται να αλλάξουν, ο καθένας από το δικό του μετερίζι. Θα σας μιλήσω για τις εκλογές που έχουμε μπροστά μας σε λίγες μόλις ώρες, και που δεν είναι σαν τις εκλογές των προηγούμενων χρόνων.\nΑυτές οι εκλογές, είναι μια αναμέτρηση ανάμεσα σε δύο κόσμους, τελείως διαφορετικούς. Δύο δρόμοι, ανοίγονται μπροστά μας την Κυριακή που έρχεται. Δύο κόσμοι στην Ελλάδα συγκρούονται.\nΗ Ελλάδα της Ευρώπης που μπορούμε, και η Ελλάδα του κρατισμού και των ψεμάτων, που δεν αντέχουμε άλλο.\nΗ Ελλάδα των επενδύσεων που δημιουργούν θέσεις εργασίας για τα νέα παιδιά, και η Ελλάδα των κρατικοποιήσεων, των κομματικών στρατών, των βολεμένων του χθες που πληγώνει όλο τον κόσμο.\nΗ Ελλάδα που βγαίνει από τα μνημόνια στην Ανάπτυξη, και η Ελλάδα που ξαναγυρίζει στα Μνημόνια, στην ύφεση και τη μιζέρια.\nΗ Ελλάδα της ασφάλειας για όλους τους πολίτες και η Ελλάδα του φόβου από την ανεξέλεγκτη εγκληματικότητα.\nΗ Ελλάδα που τη σέβονται και την υπολογίζουν όλοι και η Ελλάδα της απομόνωσης και των τριτοκοσμικών φαντασιώσεων.\nΓι’ αυτό τώρα, είναι η ώρα των ξεκάθαρων επιλογών. Η ώρα της μεγάλης απόφασης για το μέλλον της πατρίδας. Τώρα κρίνεται αν η Ελλάδα θα κάνει το άλμα στο αύριο ή θα βουλιάξει πάλι στο καταστροφικό της παρελθόν. Την Κυριακή που έρχεται παίζει ρόλο και η τελευταία ψήφος.\nΓι’ αυτό η Θεσπρωτία ψηφίζει Νέα Δημοκρατία, η Θεσπρωτία ψηφίζει Αντώνη Σαμαρά, για να πάει μπροστά η Πατρίδα μας, για να σβήσει για πάντα το ψέμα, να σβήσει ο λαϊκισμός και η δημαγωγία!!\nΤο 2009, όταν ξεκινούσε η κρίση, η Νέα Δημοκρατία και η Ελλάδα, βρέθηκαν μπροστά στον πρωτόγνωρο πολιτικό εκβιασμό του ΠΑΣΟΚ, με αφορμή την τότε εκλογή Προέδρου της Δημοκρατίας. Ο ίδιος εκβιασμός, χρησιμοποιήθηκε ξανά από τον ΣΥΡΙΖΑ , έξι χρόνια μετά, και πάλι με αφορμή την εκλογή Προέδρου της Δημοκρατίας.\nΟδηγηθήκαμε σε εκλογές, που η χώρα δεν τις χρειάζονταν και με βασικό επιχείρημα ότι μια νέα κυβέρνηση με νωπή λαϊκή εντολή, θα μπορέσει να διαπραγματευθεί πιο σκληρά! Δεν ξέρω αν ο ΣΥΡΙΖΑ τη μόνη διαπραγμάτευση που έχει κάνει μέχρι σήμερα, την έχει κάνει με τις συνιστώσες του.\nΕμείς πάντως, ξέρουμε τι θα πει διαπραγμάτευση, γιατί, με διαπραγμάτευση πετύχαμε το μεγαλύτερο κούρεμα χρέους, την μεγαλύτερη μείωση επιτοκίων, που έχει γίνει ποτέ στον κόσμο.\nΜε διαπραγμάτευση πετύχαμε την απόφαση του Νοεμβρίου του 2012 για ακόμη μεγαλύτερη ελάφρυνση του χρέους.\nΜε διαπραγμάτευση πετύχαμε τη μείωση του ΦΠΑ στην εστίαση, την μείωση στο φόρο του πετρελαίου θέρμανσης, τη μείωση στην ειδική εισφορά αλληλεγγύης.\nΜε διαπραγμάτευση πετύχαμε τις 100 δόσεις για τις οφειλές στο Δημόσιο και τα ασφαλιστικά ταμεία αλλά και τη ρύθμιση για τα κόκκινα επιχειρηματικά δάνεια.\nΜε διαπραγμάτευση προστατεύσαμε την πρώτη κατοικία. Η τρόικα δεν ήθελε κανένα απ’ όλα αυτά. Εμείς τα πετύχαμε μέσα από σκληρή και αποτελεσματική διαπραγμάτευση.\nΌταν πιάνεις τους στόχους σου, ο λόγος σου πιάνει τόπο. Όταν δεν σε πνίγουν τα ελλείμματα, έχεις αξιοπρέπεια και μπορείς να διαπραγματεύεσαι καλύτερα. Όταν έχεις περίσσευμα, δεν έχεις ανάγκη από πρόσθετα δανεικά. Όταν έχεις ανταγωνιστική οικονομία μπορείς να κερδίζεις τις ξένες αγορές και οι ξένοι να σε υπολογίζουν.\nΓι’ αυτό μη φοβάστε, εμείς λέμε την αλήθεια και οι πολίτες θα το εκτιμήσουν. Είμαστε οι περισσότεροι, είμαστε η σιωπηλή πλειοψηφία που θα νικήσει την Κυριακή! Είμαστε ο δρόμος που οδηγεί σε μια Ελλάδα δυναμική, παραγωγική και με ευκαιρίες για όλους.\nΗ Θεσπρωτία σήμερα, η Ήπειρος σήμερα, παρά το ασφυκτικό περιβάλλον που διαμορφώθηκε τα τελευταία 2,5 χρόνια για το λαό και την οικονομία και τους περιορισμένους πόρους, μετεξελίσσεται σε μια σύγχρονη Περιφέρεια που αναδεικνύει τα συγκριτικά της πλεονεκτήματα στον τουρισμό, το περιβάλλον, τις μεταφορές, τον αγροτικό τομέα.\nΜε σχέδιο και στρατηγική. Με δεσμεύσεις που σταδιακά υλοποιούνται. Με έργα που βελτιώνουν τις υποδομές της. Με πόρους που έχουμε διασφαλίσει.\nΚάναμε μια μεγάλη προσπάθεια για να ξεπεραστούν τα προβλήματα και να προχωρήσουν οι εργασίες στη Β΄ και τη Γ΄ Φάση του Λιμανιού της Ηγουμενίτσας. Και τα καταφέραμε!!! Το έργο του νέου Λιμένα της Ηγουμενίτσας, μαζί με την αναβάθμιση του οδικού άξονα Καρτέρι – Πάργα που ολοκληρώθηκε, ήταν τα μόνα μεγάλα έργα με δημόσιους πόρους που εκτελούνταν στην Ήπειρο το τελευταίο διάστημα.\nΠροετοιμάζουμε επίσης, μπορούμε να διεκδικήσουμε και να προχωρήσουμε, σε συνεργασία με την Περιφέρεια Ηπείρου και τους Δήμους, και άλλες σημαντικές παρεμβάσεις, όπως η αποχέτευση και η επεξεργασία λυμάτων των Συβότων, της Πλαταριάς και της Πέρδικας –απαραίτητο έργο για την προστασία του θαλάσσιου περιβάλλοντος- ή η συνέχιση της αναβάθμισης του άξονα Καρτέρι –Πλαταριά.\nΤα αναφέρω αυτά, γιατί το σημαντικό έργο που έχουμε κάνει στο παρελθόν, αποτελεί την καλύτερη εγγύηση για το μέλλον. Τα αναφέρω αυτά, επειδή είμαστε πάντα δίπλα στους Θεσπρωτούς και τις Θεσπρωτές!! Κερδίσαμε μάχες που βελτίωσαν τη ζωή των πολιτών. Δημιουργήσαμε νέες προτεραιότητες. Πήγαμε τη Θεσπρωτία μπροστά. Μπορούμε να συνεχίσουμε αυτή τη διαδρομή. Μπορούμε να ξανακάνουμε τη Θεσπρωτία πρωταγωνιστή.\nΑλλά για να ξαναγίνει η Θεσπρωτία πρωταγωνιστής, η Ελλάδα χρειάζεται τη σταθερότητα, την ανάπτυξη και την ελπίδα. Χρειάζεται τη Νέα Δημοκρατία και τον Αντώνη Σαμαρά. Πάρτε τη νίκη της Νέας Δημοκρατίας στα χέρια σας!!! Πάρτε τη νίκη της Θεσπρωτίας στα χέρια σας !!!\nΞέρω, ξέρουμε, ότι υπάρχει ένας κόσμος πληγωμένος. Σ’ αυτόν τον κόσμο είναι η έγνοια μας και κάναμε ότι μπορούσαμε, η πίεση από τα μέτρα των μνημονίων να είναι μικρότερη επάνω του. Ξέρουμε όμως ταυτόχρονα, ότι ο κόσμος αυτός δεν θέλει να οδηγηθούμε στα χειρότερα. Και δεν θα οδηγηθούμε στα χειρότερα, αν η Νέα Δημοκρατία αποτελέσει τον κορμό της νέας κυβέρνησης.\nΤο βασικό σύνθημα του ΣΥΡΙΖΑ είναι ότι η ελπίδα έρχεται. Είναι όμως ένα ψευδεπίγραφο σύνθημα, είναι μια κοροϊδία, γιατί εκείνος που δεν νοιάζεται για την Ευρώπη και οδηγείται σε σύγκρουση μαζί της, παίζει τη χώρα «στα ζάρια». Η πραγματική ελπίδα είναι η Νέα Δημοκρατία!!!\nΕφόσον κερδίσουμε τις εκλογές της Κυριακής, την επόμενη τετραετία η Ελλάδα θα έχει την πιο αναγεννητική, την πιο μεταρρυθμιστική κυβέρνηση που έχει ζήσει ποτέ ο τόπος! Αυτόν τον δρόμο ανοίξαμε για τα καλά, και σ’ αυτόν τον δρόμο θα προχωρήσουμε, χωρίς το ασφυκτικό περιβάλλον, χωρίς την πίεση, χωρίς τους καταναγκασμούς των μνημονίων.\nΕπειδή μπαίνουμε στην ανάπτυξη, δεν θα υπάρχουν πια άλλες μειώσεις σε εισοδήματα και συντάξεις. Μόνο μικρές αυξήσεις από δω και μπρός. Επειδή εξαλείψαμε τα ελλείμματα και βγαίνουμε από το μνημόνιο, δεν θα υπάρχουν άλλες αυξήσεις στους φόρους. Μόνο μικρές μειώσεις φόρων από δω και μπρός.\nΚαι επειδή βγαίνουμε από την κρίση, δεν θα υπάρχουν άλλες αδικίες. Μόνο αποκατάσταση των αδικιών από δω και μπρός. Αδικιών που θα αποκατασταθούν όλες, μέχρι το τέλος της τετραετίας.\nΑπό την άλλη μεριά, ακόμη και ένα μόνο μικρό μέρος απ’ όσα λέει ο ΣΥΡΙΖΑ, αν εφαρμοστεί, η Ελλάδα θα οδηγηθεί σε νέα κρίση και οριστική χρεοκοπία.\nΑν χάσουμε έστω και για ένα χρόνο, για ένα μήνα, τα κοινοτικά κονδύλια, τις αγροτικές επιδοτήσεις, το ΕΣΠΑ, τις ενέσεις ρευστότητας, αυτό θα είναι το τέλος του αγρότη. Θα είναι το τέλος της χρηματοδότησης της Αυτοδιοίκησης. Θα είναι το τέλος της ευρωπαϊκής υποστήριξης της χώρας. Και τότε, αυτό που έλεγε ο Κωνσταντίνος Καραμανλής, ότι με την ασφάλεια της Ευρώπης θα έχουμε για πάντα αυτά τα χρήματα, θα τελειώσει και θα τερματίσει.\nΑγαπητές φίλες και φίλοι, Εκτός από το πολιτικό διακύβευμα των εκλογών, υπάρχει και το διακύβευμα της πολιτικής εκπροσώπησης της Θεσπρωτίας, την επόμενη κρίσιμη για τη χώρα ημέρα.\n(;)Θέλετε στην εκπροσώπηση του τόπου να βρίσκονται άνθρωποι με εμπειρία, γνώση των κινδύνων και βούληση να αγωνίζονται για τη Θεσπρωτία, άνθρωποι που θα μπορούσαν να δημιουργήσουν καλύτερες προϋποθέσεις για το μέλλον;\n(;)Θέλετε να εμπιστευθείτε όσους αγωνίστηκαν με συνέπεια και δεν παρέσυραν τους πολίτες με μεγάλα λόγια, κούφιες υποσχέσεις και ανέξοδους λαϊκισμούς;\n(;)Θέλετε να εμπιστευθείτε όσους ήταν παρόντες, δεν σήκωσαν σημαίες ευκαιρίας και έδωσαν μάχες στην Αθήνα και τις κέρδισαν και απέδειξαν την αγάπη τους για τον τόπο τους;\n(;)Θέλετε να στηρίξετε όσους άντεξαν γιατί περπάτησαν ασυμβίβαστα, με πολιτική αξιοπρέπεια, ήθος και σεμνότητα, και στη Θεσπρωτία αλλά και σε κεντρικό πολιτικό επίπεδο;\nΗ απόφαση είναι δική σας. Εσείς αποφασίζετε. Η δύναμή μας είστε εσείς και μόνο εσείς!!!\nΦίλες και φίλοι, Μακάρι να υπήρχε ένας Μέγας Αλέξανδρος, να κόψει τον Γόρδιο Δεσμό της πατρίδας μας. Δεν υπάρχει όμως, γι’ αυτό και η ΝΔ χρειάζεται ισχυρή εντολή. Όσο πιο δυνατή είναι η ΝΔ, τόσο καλύτερα για τη χώρα και το μέλλον της. Όσο πιο δυνατή είναι η ΝΔ, τόσο λιγότερο κινδυνεύει η ευρωπαϊκή πορεία και προοπτική της πατρίδας μας.\nΚαμία ψήφος να μην χαθεί. Καμία ψήφος να μη χαριστεί, σαν ψήφος διαμαρτυρίας σε μικρά κόμματα, σαν ψήφος διαμαρτυρίας στα «άκρα». Αυτές οι εκλογές είναι οι πιο κρίσιμες στην ιστορία του τόπου. Όλοι όσοι δεν θέλουν να δουν την Ελλάδα να γίνεται συντρίμμια πρέπει να συστρατευθούν.\nΌλοι οι συμπολίτες μας, όπου και αν ανήκουν, ότι και αν ψήφισαν στο παρελθόν, πρέπει να σκεφθούν πάνω στην κάλπη, ότι η δική τους ψήφος μπορεί να είναι μία, αλλά μπορεί ταυτόχρονα να είναι η κρίσιμη ψήφος που θα καθορίσει, ποιο θα είναι το πρώτο κόμμα, και επομένως να καθορίσει το μέλλον της Πατρίδας για πάντα.\nΣήμερα εδώ από την Ηγουμενίτσα, στέλνουμε μήνυμα ευθύνης. Να είστε αισιόδοξοι. Για την Ελλάδα που ονειρευόμαστε και τώρα τη χτίζουμε βήμα-βήμα. Για την Ελλάδα που χρωστάμε στα νέα παιδιά! Αρνηθείτε, όσους αρνούνται την αλήθεια. Αμφισβητείστε, όσους αμφισβητούν τη νοημοσύνη σας. Εμείς λέμε την αλήθεια, εμείς εγγυόμαστε το αύριο της Θεσπρωτίας. Εμείς λέμε την αλήθεια, εμείς εγγυόμαστε το αύριο της πατρίδας μας!!!Καλή δύναμη. Με τη νίκη!!!\n← Έχασε τη μάχη με τον καρκίνο η δημοσιογράφος Κατερίνα Γκίκα…\nΜύνημα του Βασίλη Γιόγιακα προς τους ψηφοφόρους →


Yποψήφιοι εκλογείς, βουλευτές και yes men… - Χανιώτικα Νέα\nYποψήφιοι εκλογείς, βουλευτές και yes men…\nΔύο αποσπάσματα από το έργο του Ανδρέα Λασκαράτου “Ιδού ο άνθρωπος” (1886) παραθέτω στο σημερινό σημείωμα.\nΚαι τα δύο στηλιτεύουν τους πολιτικούς που δήθεν εξέφραζαν την φιλοπατρία, την ηθική και την ανθρωπιά.\nΤαυτόχρονα ο Λασκαράτος καυτηριάζει την ευπιστία των ψηφοφόρων που γίνονται έρμαια των πολιτικών, αρκεί να ικανοποιήσουν, έστω και φαινομενικά, το ιδιοτελές τους συμφέρον.\nΟ Λασκαράτος, περιγελά τους πάντες και μας βάζει όλους στη θέση μας.\nΑπολαύστε τον στην ιδιαίτερη γλώσσα του.\nΣτο 3ο μέρος κάνω μικρή ιστορική αναφορά στους γιες μεν και στις συνέπειες των πράξεων τους.\nΟ ψηφοφόρος τούτος εκλογεύς, εχτός σπανίων εξαιρέσεων, είναι ον ολοκλήρως ανίδεον των ηθικο-πολιτικο-κοινωνικών συμφερόντων της ανθρωπότητος, του έθνους του, ή του τόπου του.\nΑλλά και αν τον έκανες ναν τα καταλάβη, έμενε παντελώς αδιάφορος δι’ αυτά. Αντί τούτων, εχτιμά και γυρεύει το ιδιαίτερον ατομικόν του συμφέρον.\nΕις την ψήφον οπού του έδωσεν ο μεγαλόδωρος νομοθέτης, αυτός έχει ένα πίστωμα. Πίστωμα χωρίς προσδιορισμένον ποσόν· αλλ΄ οπού, στην περίσταση, δια συμβιβασμού, ορίζεται το ποσόν και πληρώνεται, πέντε φράνκα, δέκα φράνκα, περισσότερο ή λιγώτερο.\n-Πώς θα πάη κ’ εκείνος αύριο στας Αθήνας να λάβη τόσα;\nΠληρώνεται ακόμη το πίστωμά του και με υπόσχεση θέσεως υπάλληλος εις τα δικαστήρια, δασοφύλακας, τελώνης, αρχαιοφύλακας…\nΠληρώνεται και με υπόσχεση μεσιτείας δια την υπόθεσή του… Είναι τόσος καιρός οπού γυρεύει ναν του παραχωρηθή το δείνα, ή το δείνα άλλο και ο υποστηριζόμενός του θα μιλήση με το φίλο του τον υπουργόν, και θαν του κατορθώση ό,τι θέλει κλπ. κλπ. κλπ.\nΤέτοια είναι τα δάχτυλα που ρίχνουνε ψήφους μέσα στες κάλπες! Ανοίγουντ΄ έπειτα η κάλπες τούτες, κηρύττονται οι μείναντες βουλευταί, και σημαίνουνε η καμπάνες χαρά μεγάλη!…\nEτσι ο ψηφοφόρος τούτος εκλογεύς δεν είναι πολίτης γνωμοδοτών δια της ψήφου του εις τα συμφέροντα της κοινωνίας αλλ΄ απλώς μόνον είναι κάτοχος πιστώματος ποσού, και είδους αορίστου συναλλαττομένου κατ΄ αρέσκειαν, με χρήματα, ή με υπόσχεσες.\nΑλλά εμείς οι ανατολίτες αντιγράφουμε τους πολιτικούς θεσμούς από τους Κώδικας των Ευρωπαίων, καθώς αντιγράφουμε και τες μόδες από τα φιγουρίνια τους.\nΟ υποψήφιος βουλευτής\nΟ υποψήφιος τούτος πολύν καιρόν πριν της ψηφοφορίας αρχίζει να χαιρετά, τους μεν εγκαρδίως, τους δε βαθυσεβάστως, όλους όσους έχουνε ψήφο.\nΚάποτε βάνει απάνου κ’ εφημερίδα, με την οποία κατακρένει αυστηρώς τες πράξες της κυβερνήσεως, ως ασύμφερες δια τον λαόν. Αν ημπορέση και ατομικώς να χτυπήση υπαλλήλους της κυβερνήσεως, θα ήναι μία τύχη δι΄ αυτόν. Αφού εξεσπάθωσε υπέρ του λαού, όσους περισσότερους υπέρ του λαού θανατώση, τόση περισσότερη η αξιοπιστία του.\nΠηαίνει στα χωριά και γλυκομιλεί των χωριάτωνε.\n– Αδερφάκια μου και αϊταράκια μου…!\nΤες ύστερες ημέρες βγάνει και πρόγραμμα.\nΣτο πρόγραμμά του υπόσχεται όσα και ο πρωθυπουργός υπόσχεται στον βασιλικόν λόγον· και, εννοείται, με την ίδιαν ιδέαν εχτελέσεως.\nΑν ήναι πλούσιος, ή αν έχη πλούσιους υποστηριχτάς, οι φτωχοί ψηφοφόροι εκείνες τες ημέρες οικονομούνται με 5-10-15 φράνκα ο καθένας διά την ψήφον του. Επειδή ο υποψήφιος αγοράζει, πότε φθηνά, και πότε ακριβά, κατά τους ανθρώπους, και κατά την ώρα.\nΤελειωμένο έτσι και πιτυχημένο το έργον του εις τον τόπον του, φεύγει τότε δια τας Αθήνας. (Ω, Αθήνα μου, βουλευτάδες οπού σου στέλνουμε!…)\nΣτας Αθήνας, ο εις τον τόπο του μεγαλέμπορος εκλογικών ψήφων παρουσιάζεται μεταπράτης, αλλά θησαυρού μεταπράτης, επειδή φέρνει χιλάδες ψήφους συμπυκνωμένες εις μίαν μόνην αλλά πολύτιμην ψήφον, δυναμένην να συντελέση εις την στερέωσην, ή την φτώσην του Υπουργείου.\nΜία τέτοια ψήφος, ένας τέτοιος πολύτιμος αδάμας, δεν αγοράζεται με 5-10-15 φράνκα· αλλά με δημόσιες θέσες του υιού, του αδελφού, του ξαδέλφου· με μετάθεσες μη ευνοουμένων υπαλλήλων, με παύσες, με διορισμούς, με ρουσφέτια άλλα. Και έτσι, τελειωμένη και τούτη η δεύτερη πράξη, τελειώνει μαζύ της και όλο το βουλευτικό στάδιο του βουλευτή μας.\nΟποίο κατόρθωμα δια τον τόπο, και δια το έθνος!\nΟι γιες μεν – yes men\nΟ όρος ‘yes men’ -οι αιώνια συμφωνούντες- εισήχθηκε την δεκαετία του 1950 στο συμμαχικό στρατηγείο του ΝΑΤΟ στη Σμύρνη.\nΤον όρο καθιέρωσαν οι Αμερικανοί επικεφαλής του στρατηγείου για τους συνεργάτες τους Ελληνες και Τούρκους αξιωματικούς που δεν διαφωνούσαν ποτέ.\nΣήμερα οι γιες μεν έχουν θέσεις σε όλων των ειδών τα επιτελεία. Σήμερα κοντόφθαλμοι επικεφαλείς εξοστρακίζουν από τον κοντινό τους κύκλο όσους έχουν διαφορετική άποψη.\nΣήμερα σε κανένα δεν αρέσει να του δείχνουν ότι έχει άδικο.\nΌμως και μείς δεν κάναμε τα ίδια;\nΣτην αρχή της καριέρας μας, όταν ο προϊστάμενος μας ισχυρίζεται ότι έχουμε άδικο, το αποδεχόμαστε.\nΟταν κατακτήσουμε την εξουσία απομακρύνουμε με κάθε τρόπο όσους υποστηρίζουν ότι σφάλουμε.\nΠαρατηρούμε την ιστορία να επαναλαμβάνεται.\nΣτελέχη και ηγέτες κάνουν ανόητα λάθη, επειδή περιτριγυρίζονται από ετερόφωτους “yes-men” που περιστασιακά αναρριχώνται σε καίριες θέσεις.\nΤι να πρωτοθυμηθούμε αν κάνουμε αναδρομή από τη δεκαετία 1960 μέχρι σήμερα;\nΠοτέ δεν μας έλειψαν οι γιες μεν της πολιτικής και τα δεινά που προκάλεσαν.\n19 Ιουνίου 2019 12:01 μμ


Κείμενο: Η πλήρης δήλωση του Ντόναλντ Τραμπ για την αθωωτική απόφαση στην δίκη για την αποπομπή του\nΟ Πρόεδρος Ντόναλντ Τραμπ στην συγκέντρωση Save America στην Ουάσινγκτον στις 6 Ιανουαρίου 2021. (Lisa Fan / The Epoch Times)\nΟ πρώην πρόεδρος Ντόναλντ Τραμπ έκανε μια δήλωση αφότου αθωώθηκε από την Γερουσία στη δεύτερη δίκη αποπομπής του με ψήφους 57-43.\nΘέλω πρώτα να ευχαριστήσω την ομάδα μου, τους αφοσιωμένους δικηγόρους και όλους τους άλλους, για την ακούραστη δουλειά τους να υποστηρίζουν τη δικαιοσύνη και να υπερασπίζονται την αλήθεια.\nΘα ήθελα επίσης να εκφράσω τις βαθύτερες ευχαριστίες μου σε όλους τους γερουσιαστές και τα μέλη του Κογκρέσου των Ηνωμένων Πολιτειών που υπερασπίστηκαν υπερήφανοι το Σύνταγμα που όλοι σεβόμαστε καθώς και για τις ιερές νομικές αρχές στην καρδιά της χώρας μας.\nΗ πολύτιμή μας Συνταγματική Δημοκρατία βασίστηκε στο αμερόληπτο κράτος δικαίου, την απαραίτητη προστασία για τις ελευθερίες μας και τα δικαιώματά μας.\nΕίναι ένα θλιβερό φαινόμενο για την εποχή μας ότι ένα πολιτικό κόμμα στην Αμερική έχει το ελεύθερο να υποτιμά το κράτος δικαίου, να δυσφημίζει τα σώματα ασφαλείας, να ενθαρρύνει τα κακοποιά στοιχεία, να συγχωρεί τους ταραξίες και να μετατρέπει τη δικαιοσύνη σε ένα εργαλείο πολιτικής εκδίκησης και να διώκει, να βάζει σε μαύρη λίστα, να ακυρώνει και να καταστέλει όλα τα άτομα και τις απόψεις με τις οποίες διαφωνεί. Πάντα ήμουν, και πάντα θα είμαι υπερασπιστής του ακλόνητου κράτους δικαίου, των ηρώων των σωμάτων ασφαλείας και του δικαίωματος των Αμερικανών να συζητούν ειρηνικά και έντιμα τα θέματα τους χωρίς κακία και χωρίς μίσος.\nΑυτή ήταν μια ακόμη φάση του μεγαλύτερου κυνηγιού μαγισσών στην ιστορία της χώρας μας. Κανένας πρόεδρος δεν έχει περάσει ποτέ κάτι τέτοιο, και συνεχίζεται επειδή οι αντίπαλοί μας δεν μπορούν να ξεχάσουν τους σχεδόν 75 εκατομμύρια ανθρώπους, τον υψηλότερο αριθμό ψηφοφόρων για έναν πρόεδρο, οι οποίοι μας ψήφισαν πριν από λίγους μήνες.\nΘέλω επίσης να εκφράσω την ευγνωμοσύνη μου στα εκατομμύρια των αξιοπρεπών, εργατικών, νομιμόφρονων, συμπατριωτών μας που αγαπούν τον Θεό και τη χώρα μας, που υποστήριξαν γενναία αυτές τις σημαντικές αρχές σε αυτές τις πολύ δύσκολες και γεμάτες προκλήσεις στιγμές.\nΤο ιστορικό, πατριωτικό και όμορφο κίνημά μας για να κάνουμε την Αμερική μεγάλη ξανά μόλις ξεκίνησε. Τους επόμενους μήνες έχω πολλά να μοιραστώ μαζί σας και ανυπομονώ να συνεχίσω το απίστευτο ταξίδι μας μαζί, για να επιτύχουμε το αμερικανικό μεγαλείο για όλους τους ανθρώπους μας. Δεν έχει υπήρξε ποτέ κάτι τέτοιο!\nΈχουμε πολλή δουλειά μπροστά μας, και σύντομα θα αναδυθούμε με ένα όραμα για ένα λαμπρό, εκθαμβωτικό και απεριόριστο αμερικανικό μέλλον.\nΔεν υπάρχει τίποτα που δεν μπορούμε να πετύχουμε μαζί.\nΠαραμένουμε ένα Άνθρωπος, μια οικογένεια και ένα ένδοξο έθνος υπό τον Θεό, και είναι δική μας ευθύνη να διατηρήσουμε αυτήν την υπέροχη κληρονομιά για τα παιδιά μας και για τις επόμενες γενιές Αμερικανών.\nΕίθε ο Θεός σας να ευλογεί όλους και να ευλογεί για πάντα τις Ηνωμένες Πολιτείες της Αμερικής.


economicnews13: Το σημείο Μηδέν\nΥπάρχει ένα σημείο που λέγεται "Μηδέν". Είναι το σημείο που τα πάντα τελειώνουν για να αρχίσουν ξανά. Βρίσκεται εκεί που δεν έχεις τίποτα και όμως έχεις τα πάντα. Για να φτάσεις, αρκεί να καταλάβεις ότι ζεις. Τώρα. Εδώ. Για μια και μοναδική φορά.\nΣτη ζωή προχωράμε διαρκώς και γεμίζουμε. Μα ξεχνάμε ν' αδειάσουμε και καμιά φορά. Και έτσι, καταλήγουμε να ξεχειλίζουμε από ανείπωτα θέλω, ρημαγμένα συναισθήματα, μυαλού απογοητεύσεις, καθωσπρεπισμούς, πρόσωπα και αψυχολόγητες συμπεριφορές, συμβιβασμούς, επιθυμίες και πόθους. Και κάπου εκεί χανόμαστε. Και χαμένοι καθώς είμαστε, πιέζουμε τη ζωή να μας δώσει αυτό που φανταζόμαστε καλύτερο για μας. Μα, αλήθεια, που θα το βάλουμε αυτό το καλύτερο αν δεν υπάρχει χώρος;\nΚάνε μια βόλτα στο δικό σου Μηδέν. Σταμάτα να τρέχεις πίσω από τα δύσκολα και άρχισε ν'απολαμβάνεις τα απλά και τα εύκολα. Και αν δεν σ'αρέσει μπορείς πάντα να γυρίσεις πίσω.\nΣυγγραφέας Νάντια Πάλμου - enallaktikidrasi\nfrom The Secret Real Truth http://bit.ly/2OVBsr4


Φωτιές | Φλόγες - nanosfireworks.gr\nФейерверк Пламя Греция\nΦωτιές - Φλόγες MagicFX Ελλάδα Τεχνητό Χιόνι Πυροτεχνήματα και Συγχρονισμένη Κολύμβηση Μπουρμπουλήθρες Χαμηλός Καπνός Aerial Pyro Dance Πυροτεχνήματα Ημέρας Φλεγόμενες Επιγραφές Εναέρια Πυροτεχνική Γραφή Πυροτεχνήματα Εσωτερικού Χώρου Πυροτεχνήματα με Μουσική Κορδέλες Streamers Εφέ Κρυογονικής Πυροτεχνήματα Γάμου Κομφετί Glitter Εναέρια Πυροτεχνήματα\nΗ εταιρεία μας χρησιμοποιεί το πιο εξελιγμένο και ευέλικτο σύστημα με φωτιές φλόγες διεθνώς το οποίο μπορεί να τοποθετηθεί σε οποιοδήποτε χώρο, εσωτερικό ή εξωτερικό. Παράγει φλεγόμενες μπάλες ή κολώνες φωτιάς ύψους έως 10m ή φλεγόμενο τείχος. Δυνατότητα χορογραφίας φωτιάς με μουσική. Τοποθετείται ακίνδυνα σε σκηνή. H τεχνολογία αιχμής που χρησιμοποιεί εγγυάται απόλυτη ασφάλεια. Έχει έγκριση και πιστοποίηση CE.\nDecor flamebowls για μια εντυπωσιακή είσοδο στον χώρο με διάρκεια έως και 4 ώρες.\nΡοζ φλόγες! Ένα νέο και πρωτότυπο εφέ!


Πέρασαν εύκολα με «σουίπ» στον τελικό οι κορασίδες με επιβλητική Λούκα - ΓΣ ΕΣΠΕΡΙΔΕΣ ΚΑΛΛΙΘΕΑΣ\nHome ΚΟΡΑΣΙΔΕΣ Πέρασαν εύκολα με «σουίπ» στον τελικό οι κορασίδες με επιβλητική Λούκα\nΠέρασαν εύκολα με «σουίπ» στον τελικό οι κορασίδες με επιβλητική Λούκα\nLazaros 22.3.12 ΚΟΡΑΣΙΔΕΣ,\nΜε την Βασιλική Λούκα να κάνει το καλύτερο φετινό της παιχνίδι οι κορασίδες μας έφτασαν άκοπα στην πρόκριση στον τελικό των πλέϊ οφ με το 60-31 επί του Φάρου στο Κερατσίνι . Οι μικρές δεν απειλήθηκαν σε όλη την διάρκεια του αγώνα . Την Κυριακή στις 21.00 δίνουν τον πρώτο τελικό με τον Πανιώνιο στο Βαρίκας και δείχνουν ότι βρίσκονται σε εξαιρετική κατάσταση .\nΦΑΡΟΣ ΚΕΡΑΤΣΙΝΙΟΥ – ΕΣΠΕΡΙΔΕΣ 31-60\nΔιαιτητές: Πούλιος , Αυγερινός\nΔεκάλεπτα : 6-20, 16-28, 19-45, 31-60\nΦΑΡΟΣ ΚΕΡ. (Μελέτης): Παπαδοπούλου 5, Σάμιου Α. 3(1) , Κουταλιανού 3, Σάμιου Ε. 8, Σάββα 2, Ιωαννίδου 3(1), Παχανιάν 2, Πλιάτσικα , Βόπη, Τερσαλά , Δαρζέντα , Κούκη 2\nΕΣΠΕΡΙΔΕΣ (Αναγνωστόπουλος): Χατζηβασιλείου , Βαζαίου , Καπάνταη , Ρούτση 4, Μαντά 6, Κολλάτου 12(1), Μάλαμα 2, Μηλιώτη , Οικονομάκη 8, Κουτούζου , Θεοδώρου 1 , Λούκα 27\nΑναρτήθηκε από Lazaros στις 22.3.12


27 Νοέ 2017, 09:06\nΔεν είναι όλα ρόδινα στην Ελλάδα, αλλά ο τουρισμός της φέτος γνώρισε μεγάλη άνθηση, όπως γράφει στην ιστοσελίδα του Fox News η Έιμι Κέλογκ. «Το 2017 ήταν η χρονιά που άφησε πίσω της την κρίση», λέει στην αμερικανίδα δημοσιογράφο ο ταξιδιωτικός πράκτορας Δίκαιος Καλαβρυτινός που εργάζεται στην Αθήνα. «Αυτή τη χρονιά, η κατάσταση στην Αθήνα και στην Ελλάδα γενικότερα βελτιώνεται μέρα με τη μέρα», προσθέτει ο ίδιος. Ο τουρισμός γνώρισε αύξηση 7% μέσα στο 2017, εξέλιξη πολύ σημαντική για τον ζωτικό αυτό τομέα της ελληνικής οικονομίας. Μια στις πέντε νέες θέσεις εργασίας στην Ελλάδα δημιουργήθηκε στον τομέα του τουρισμού και σύμφωνα με κάποιες εκτιμήσεις κάθε 30 τουρίστες δημιουργούν μια νέα θέση εργασίας για κάθε Έλληνα πολίτη. Ο κ. Καλαβρυτινός χαρακτηρίζει την Αθήνα μια από τις ασφαλέστερες πόλεις στον κόσμο και υποστηρίζει ότι η είναι η πόλη με τις καλύτερες υπηρεσίες. Οι τρομοκρατικές επιθέσεις σε άλλες ευρωπαϊκές πόλεις έχουν κρατήσει τους τουρίστες μακριά. Η Τουρκία, που είναι μια ανταγωνιστική αγορά, έχει επίσης βιώσει ταραχές, γεγονός που στρέφει το ενδιαφέρον των τουριστών στην Ελλάδα, αναφέρει η δημοσιογράφος του Fox News και προσθέτει ότι δεν υπάρχουν πια οι ογκώδεις εκείνες διαδηλώσεις διαμαρτυρίας που οργανώνονταν στη διάρκεια της κρίσης. Ο πρόεδρος της Ενωσης Ξενοδόχων Αθηνών, Αττικής και Αργοσαρωνικού κ. Αλέξανδρος Βασιλικός δήλωσε στο Fox News: «Δεν έχουμε πλέον ταραχές. Βλέπουμε ότι οι πελάτες μας δεν ανησυχούν πια. Αυτό ήταν ένα μεγάλο ζήτημα για εμάς μέχρι το 2015». Ωστόσο, πολλοί είναι εκείνοι στη βιομηχανία του τουρισμού που παραπονιούνται ότι οι υψηλότεροι φόροι που έχουν επιβληθεί στην Ελλάδα στο πλαίσιο των πακέτων διάσωσης και τα αυστηρότερα εισπρακτικά μέτρα έχουν περιορίσει τα καθαρά κέρδη, αλλά μολαταύτα ο κλάδος σημειώνει πρόοδο. Οικονομολόγοι επισημαίνουν και άλλες θετικές ενδείξεις: η Ελλάδα βγήκε το καλοκαίρι στις αγορές. Τα ελληνικά ομόλογα κατέγραψαν χαμηλή απόδοση και οι διαρθρωτικές αλλαγές οδήγησαν σε μικρότερες κρατικές παρεμβάσεις σε ένα ευρύ φάσμα τομέων καθιστώντας πολλές επιχειρήσεις πιο ανταγωνιστικές. Για πρώτη φορά σημειώθηκε ανάπτυξη το 2017 παρότι χαμηλή. Αλλά με το χρέος να παραμένει στο 180% του ΑΕΠ υπάρχει ακόμη μακρύς δρόμος. Το ποσοστό της ανεργίας έχει μειωθεί, αλλά ακόμη ένας στους πέντε είναι άνεργος, ενώ σχεδόν οι μισοί νέοι είναι άνεργοι. Εξάλλου έχει σημειωθεί σε μεγάλο βαθμό και το φαινόμενο που αποκαλείται brain drain (ή αλλιώς η φυγή μυαλών). Ωστόσο ο κ.Βασιλικός επισημαίνει ότι οι Έλληνες θα πρέπει να αναζητήσουν τις ευκαιρίες στις προκλήσεις που παρουσιάζονται. «Δεν μπορούμε να βλέπουμε αρνητικά τα πράγματα. Πρέπει να τα βλέπουμε με δημιουργικό τρόπο. Αν δεν βρεις σήμερα δουλειά όπως έβρισκες πριν από πέντε ή δέκα χρόνια, αυτό σημαίνει ότι θα πρέπει να αλλάξεις και την οπτική σου». Το Άρθρο: Fox News: Η Ελλάδα αλλάζει κατεύθυνση μετά την κρίση χρέους εμφανίζεται στην ΝΕΑ ΣΕΛΙΔΑ.\n— 27 Νοέ 2017, 09:06\n<< Προηγουμενο Costa Navarino: Νέες επενδύσεις 240 εκατ. ευρώ και 900 νέες θέσεις εργασίας\nΕπομενο >> Προσλήψεις στην Εφορεία Αρχαιοτήτων Χανίων


Ανοιχτή επιστολή – πρόσκληση για εργασία στο Λεμονοδάσος | Porosnews : Porosnews\nΑρχική Σελίδα » Επικαιρότητα » Ανοιχτή επιστολή – πρόσκληση για εργασία στο Λεμονοδάσος\nΑνοιχτή επιστολή – πρόσκληση για εργασία στο Λεμονοδάσος\n06/05/2015 | Επικαιρότητα, Περιβάλλον, Δημοτικά Νέα, Θέματα Slider, Τροιζηνία | 0 Σχόλια\nΤο Λεμονοδάσος μοσκομυρίζει\nΑγαπητοί φίλοι του Λεμονοδάσους, αργήσαμε να επικοινωνήσουμε.\nΟ αγώνας για την επιβίωση γαρ, δεν μας αφήνει σχεδόν καθόλου χρόνο.\nΧωλαίνουμε στα οργανωτικά, στην επικοινωνία,σε εκδηλώσεις, αλλά στα θέματα ουσίας προχωρούμε σταθερά.\nΑυτός είναι και ο στόχος του παρόντος, να ενημερώσουμε εν τάχει και να προσπαθήσουμε να φέρουμε σε πέρας μια ακόμα δουλειά.\nΤις προάλλες, βραδάκι, σε ένα ουζερί του Γαλατά ο Σάκης ο Στάικος έριξε την ιδέα: ‘’Πάμε να καθαρίσουμε ένα-δυο μονοπάτια;’’\nΗ ομάδα σχηματίστηκε αμέσως\nΟ Κώστας, ο Σάκης, ο Σταύρος και ο Τάσος με τρία χορτοκοπτικά και ένα αλυσοπρίονο και ξεκινήσαμε.\nΠεράσαμε τον Άγιο Σεραφείμ που γιορτάζει Τετάρτη, 4-Μάη.\nΤην Τρίτη το βράδυ έχει εσπερινό.\nΞεκινάμε τους καθαρισμούς προχωρούμε από του Κανελλάκη προς Καρδάση.\nΟ Τάσος και ο Κώστας προχωρούν χορτοκόβοντας\nΦτάνουμε στο δρομάκι για το ‘’Κρό’’ αλλά έχουμε προβλήματα με τα μηχανάκια.\nΤα μαστορεύουμε. Κάτι καταφέρνουμε.\nΤο δρομάκι για το ‘’Κρο’’ γεμάτο χορτάρια.\nΤο ‘’Κρο’’ το ξέρουν οι Λεμονοδασίτες. Είναι μια πηγή που τώρα έχει πολύ λίγο νερό. Θα δούμε πως θα το αντιμετωπίσουμε.\nΟ Τάσος και ο Σταύρος καθαρίζουν το μονοπάτι του ‘’Κρο’’.\nΟ Σάκης βλέπει μια ταμπέλα προς του ‘’Καρδάση’’ πνιγμένη στα κλαριά.\nΤο αλυσοπρίονο εν δράσει.\nΑπό εκεί, του ‘’Καρδάση’’ είναι κοντά.\nΣταματάμε για να ξαποστάσουμε. Μαζί μας και ο άλλος Τάσος, βασικός παίκτης.\nΗ κα. Ντίνα τρατάρει το προσωπικό με μια νοστιμότατη λεμονάδα που έχει φιάξει μόνη της από λεμόνια του Λεμονοδάσους.\nΠασχαλιές. Το Λεμονοδάσος έχει και απ’ αυτό.\nΑπό κει συνεχίζουμε Ανατολικά του ‘’Καρδάση’’ προς τις στέρνες. Το δρόμο μας εμποδίζει ένας κορμός πεσμένος στο μονοπάτι. Τον κόβουμε και τον αφήνουμε κάτω, να είναι σαν σκαλοπάτι.\nΗ δουλειά προχωρεί πολύ ευχάριστα. Πειράγματα, καλαμπούρια και ευχαρίστηση μέσα στο πράσινο, με θέα το Μοναστήρι, το Μόδι και, βαθειά, το Αιγαίο.\nΜετά τις στέρνες συνεχίσουμε μέχρι κάτω στου ‘’Εγγλέζου’’ δηλ. το δρομάκι που οδηγεί στου Μπέρδου και συνέχεια στον Άγιο Σεραφείμ.\nΗ επιχείρηση δεν μπορούσε να τελειώσει χωρίς ένα μεζεδάκι με ρακί στου Σταύρου στην Πλάκα.\nΗ δουλειά δεν τέλειωσε.\nΘα συνεχίσουμε μόλις μας το επιτρέψουν και οι δουλειές μας.\nΣημειώνουμε λοιπόν ότι βρίσκονται σε εξέλιξη δράσεις ανανέωσης του γηρασμένου και μη παραγωγικού φυτικού υλικού του Λεμονοδάσους, που τέτοιες είχαν να σημειωθούν από δεκαετιών.\nΉδη τέσσερις Λεμονοδασίτες ο Σταύρος Κοντογιαννόπολος, ο Σταύρος Ρεΐζης, ο Ν.Ν. και ο Α.Π. φυτεύουν ή προγραμματίζουν να φυτεύσουν νέες λεμονιές, καρατομούν παληές κάτω από το σημείο εμβολιασμού, ώστε να ‘’πετάξουν’’ νέα βλαστάρια νερατζιάς που θα εμβολιαστούν και θα δώσουν τα νέα δένδρα λεμονιάς.\nΜεγάλο πρόβλημα έχουμε να βρούμε Καρυστινές, τις παραδοσιακές του Λεμονοδάσους.\nΕδώ βγάλαμε τις παληές ρίζες και προετοιμάζουμε το έδαφος για τις νέες φυτεύσεις.\nΤο χωράφι έτοιμο.\nΟι δράσεις αυτές έγιναν δυνατές μετά την ενεργοποίηση του υπόγειου δικτύου κλειστών αγωγών και τη σύνδεσή του με τις δεξαμενές, ώστε να μπορεί κανείς να ποτίσει όλο το χρόνο και οποιαδήποτε ώρα του 24ώρου.\nΗ πλήρωση των δεξαμενών πλέον μπορεί να γίνει εξ αποστάσεως με την αποστολή ενός SMS χωρίς να χρειάζεται να σκαρφαλώνει κανείς στο βουνό για να βάλει μπρος τη γεώτρηση ή να την σταματήσει.\nΕννοείται ότι το σύστημα δεν μπορεί να εφαρμοστεί χωρίς την τοποθέτηση και χρησιμοποίηση υδρομετρητών, ώστε να μπορεί να γίνει προγραμματισμός και έλεγχος των προς άρδευση λεμονοπερίβολων.\nΗ σοβαρότητα και η αποτελεσματικότητα της ήδη πολύχρονης ενασχόλησης και προσπάθειας για τη διάσωση του Λεμονοδάσους έχει προκαλέσει αίσθημα εμπιστοσύνης και αισιοδοξίας και έτσι από πέρσυ έχουμε χορηγούς, τον κ. Χρήστο Γάτσινο και τον κ. Κώστα Αυγερινό που προσέφεραν υλικά για την επέκταση του δικτύου.\nΚαι το νεότερο: Το μέλος του συλλόγου μας Δημήτρης Βλάχος, παρασκευάζει και διαθέτει στην τοπική αγορά (του ευχόμαστε να το διευρύνει) γνήσιο χυμό από λεμόνια του Λεμονοδάσους.\nΤο προϊόν είναι συμπυκνωμένο και έχει υποστεί διήθηση σε χοντρό σουρωτήρι, ώστε να περνούν τα κύτταρα του λεμονιού σε αντίθεση με τους έτοιμους χυμούς της βιομηχανίας και έτσι να βεβαιώνεται η φυσική προέλευσή του και να δίνει την αίσθηση ότι μόλις στίψαμε το λεμόνι. Είναι νοστιμότατος.\nΠροσπαθούμε να φιάξουμε ένα χαρτογραφικό υπόβαθρο του Λεμονοδάσους, ώστε οι ομάδες εργασίας που έχουμε στο σύλλογο να μπορέσουν να διαμορφώσουν μια συνολική πρόταση για το Λεμονοδάσος. Αυτό δεν είναι εύκολο. Χρειάζεται ένα τοπογραφικό υπόβαθρο που δεν έχουμε τα χρήματα να το παραγγείλουμε και προσπαθούμε εκ των ενόντων.\nΚ’ άλλες μαργαρίτες.\nΓια το χαρτογραφικό υπόβαθρο χρειάζεται να οργανωθούν μικρές ομάδες των 2-3 ατόμων που να διαθέτουν ένα GPS, μια φωτογραφική μηχανή και ένα σημειωματάριο, προκειμένου να επισημανθούν και προσδιοριστούν σημεία ενδιαφέροντος του χώρου, όπως ωραία μονοπάτια, εκκλησάκια, μεγάλα δένδρα Πλατάνια π.χ., μνημεία, χώροι με ωραία θέα κλπ.\nΠαρακαλούμε όσους διαθέτουν GPS να έλθουν σε επικοινωνία μαζί μας για να το οργανώσουμε.\nΦυσικά μπορούν να πάρουν μέρος και όσοι άλλοι θέλουν απλά να κάνουν έναν περίπατο στο Λεμονοδάσος πριν φύγουν τα άνθη του που μοσκομυρίζουν.\nΥποπτεύομαι ότι μετά τη δουλειά κάπου θα μαζευτούμε για να ανταλλάξουμε εμπειρίες και να πιούμε κάνα τσιπουράκι.\nΟ χρόνος που θα κάνουμε την εξόρμηση θα εξαρτηθεί από τη συνεννόηση μεταξύ μας.\nΑνάσταση στον Αγ. Σεραφείμ στο Λεμονοδάσος στις 9μ.μ.\nΟ Σύλλογος Φίλων του Λεμονοδάσους εύχεται στα μέλη του Καλό Πάσχα και Χρόνια Πολλά με υγεία και προσκαλεί όλους και […]...\nΑνοικτή επιστολή προς όσους αγαπούν το Λεμονοδάσος\nΑγαπητέ φίλε, με στόχο να γίνει κάτι καλό για το Λεμονοδάσος και να σταματήσει η φθίνουσα πορεία του, ώστε να […]...


Ιωάννα Παππά: Η σχέση της Εβίτας και Αλέξανδρου είναι γερή, με αγάπη και κατανόηση - Daisy.gr\nΙωάννα Παππά: Η σχέση της Εβίτας και Αλέξανδρου είναι γερή, με αγάπη και κατανόηση\n14/05/2021 | 08:42 πμ\nΤολμά, πειραματίζεται και ποτέ δεν επαναπαύεται στις πολλές επιτυχίες που έχει διαγράψει όλα αυτά τα χρόνια στον καλλιτεχνικό χώρο. Το αντίθετο. Αμφιβάλλει, αμφισβητεί τον εαυτό της, αναμετριέται με τις προσωπικές της δυνάμεις κι αυτό την κάνει να ξεχωρίζει. Ο λόγος για την Ιωάννα Παππά που δεν χρειάζεται συστάσεις. Τη φετινή σεζόν, μετά από πολλά χρόνια αποχής, επέστρεψε στη μικρή οθόνη με τη σειρά «Έξαψη» στο MEGA με έναν, φυσικά, πολυδιάστατο ρόλο.\nΠρωταγωνιστείτε σε τηλεοπτική παραγωγή ύστερα από 15 χρόνια τηλεοπτικής απουσίας. Η επιστροφή του ΜEGA, ενός καναλιού που στήριζε πάντα τη μυθοπλασία, ήταν ένας λόγος που σας έπεισε;\n«Έπαιξε πολύ μεγάλο ρόλο σε συνάρτηση με τους συντελεστές, δηλαδή τους ηθοποιούς και το σκηνοθετικό κομμάτι».\nΤο γεγονός ότι φέτος οι θεατρικές αίθουσες έμειναν κλειστές ήταν ένας ακόμη λόγος;\n«Υπήρχε χρόνος για τα γυρίσματα, που υπό άλλες συνθήκες δεν θα ήταν εφικτό καθώς είναι ιδιαίτερα απαιτητικά. Ούτε αυτό το καστ των ηθοποιών θα καταφέρναμε να είμαστε αν ήταν ενεργή η φετινή σεζόν. Τώρα ετοιμάζομαι για το Φεστιβάλ Επιδαύρου με τις “Βάκχες” σε σκηνοθεσία της Νικαίτης Κοντούρη και τον επόμενο χειμώνα για το έργο “Οι μάγισσες του Σάλεμ”. Πέρυσι ματαιώθηκαν αρκετές παραγωγές. Όμως υπάρχουν άνθρωποι που ακόμη επενδύουν σε καλλιτεχνικές προτάσεις, οπότε θα γίνει ένα ξεκίνημα με περιοριστικά, βέβαια, μέτρα, δυσκολίες και κάποιες απώλειες λόγω της κατάστασης που βιώνουμε. Κάθε επανεκκίνηση έχει πιο αργό ρυθμό. Το ζητούμενο είναι να είναι μόνιμη και ουσιαστική. Τα πράγματα λογικά θα είναι περισσότερο διαχειρίσιμα».\nΤο ευχάριστο είναι ότι γίνεται, όπως είπατε, η επανεκκίνηση. Δεν ξέρω πώς το κάνετε αλλά στη σκηνή, όπως και στην οθόνη, παρασύρετε κάθε φορά τον θεατή στην ιστορία που αφηγείστε.\n«Νιώθω ότι η εμπλοκή με τον ρόλο πρέπει να είναι απόλυτη. Το να σκιαγραφήσεις έναν χαρακτήρα εξαρτάται από το πόσο δομημένος είναι, από το έργο αλλά και τη γραφή για να σου δώσει τα υποκριτικά εργαλεία. Το επάγγελμά μας απαιτεί μια βαθιά πίστη σε ένα συγκεκριμένο εγχείρημα κι έτσι επιτυγχάνεται ένα αποτέλεσμα που θα παρασύρει τον θεατή. Αυτός είναι ο στόχος μου κάθε φορά και νιώθω ακόμη μεγαλύτερη ευθύνη για το επόμενο βήμα που αποτελεί ένα πειραματισμό. Γιατί η αλήθεια είναι πως όταν κάθε φορά μπαίνουμε σε έναν καινούριο κόσμο, ποτέ δεν είμαστε σίγουροι για το αν θα πετύχει, αν θα αρέσει ή αν θα έχει ανταπόκριση. Όμως οφείλουμε να προτείνουμε και να καινοτομούμε».\nΈχετε κερδίσει το Θεατρικό Βραβείο Κοινού τρεις φορές καθώς και το Βραβείο Μελίνα Μερκούρη. Οι διακρίσεις αυτές ένα έναυσμα για να πάτε παρακάτω;\n«Είναι σημαντικές ειδικά όταν προέρχονται από το ίδιο το κοινό. Ωστόσο, αν δεν υπάρχει αυτή η επιβράβευση, αυτό δεν σημαίνει ότι θα σταματήσεις να κάνεις το καλύτερο δυνατό που μπορείς. Οι ηθοποιοί έχουμε συνέχεια την αμφιβολία, έναν μόνιμο αγώνα με τον εαυτό μας και μια αναμέτρηση με τις προσωπικές μας δυνάμεις. Και κάτι γίνεται και βλέπεις ότι αυτή η προσπάθεια έχει αποδώσει. Αλλά μετά από λίγο ξαναμπαίνεις στη διαδικασία της διερεύνησης. Είμαστε συνέχεια μεταβαλλόμενοι και ως άνθρωποι και ως καλλιτέχνες και η δουλειά μας είναι ένας ζωντανός οργανισμός. Δεν θα μπορούσε να είναι διαφορετικά».\nΣτην τηλεόραση ένας χαρακτήρας «χτίζεται» από την αρχή. Ο ρόλος της Εβίτας Αξιώτη στην «Έξαψη» είναι πολυδιάστατος. Ποια στοιχεία της ξεχωρίσατε;\n«Η σειρά ολοκληρώνεται σε 72 επεισόδια οπότε είχαμε μια σκαλέτα για να δομήσουμε τους χαρακτήρες. Για μένα υπάρχουν δύο άξονες. Ότι έχει γίνει μητέρα δύο παιδιών εδώ και αρκετά χρόνια και το γεγονός ότι έχει περιχαρακώσει τη ζωή της και νιώθει ασφάλεια μέσα σε αυτή. Δεν θα μπορούσε να μην έχει προγραμματισμό. Η καταγωγή της άλλωστε της έχει επιβάλλει έναν τρόπο ζωής στον οποίο πρέπει να αντεπεξέλθει βάσει των απαιτήσεων των γονιών της. Έχει ένα δύσκολο συναισθηματικά παρελθόν και από νωρίς ένιωσε τη ματαίωση της ερωτικής απογοήτευσης με τον Κωστή. Αμέσως πέρασε στο επόμενο βήμα χωρίς να γνωρίζει ότι είναι έγκυος και όλο αυτό είχε μείνει θαμμένο κάπου στο παρελθόν. Σιγά-σιγά το προηγούμενο καλοκαίρι αποφάσισαν με τον άντρα της να δουν τους γονείς της, γιατί τους απέφευγαν καθώς ο Αλέξανδρος δεν ήταν αποδεκτός κι άρχισαν οι ανατροπές στη ζωή της η μια μετά την άλλη. Πρώτα ο χωρισμός, μόλις γνωστοποιήθηκε η παρουσία του τρίτου προσώπου, μετά η αποκάλυψη της πατρότητας της κόρης της, και τώρα ο καρκίνος με τον οποίο παλεύει. Πρόκειται για ένα πλάσμα που δεν εξωτερικευόταν, εξομάλυνε τις άσχημες καταστάσεις και στρογγύλευε τις γνώμες. Όμως βλέπει τη θετική πλευρά στα πράγματα και το δίκαιο των ανθρώπων που έχουν φοβηθεί στη ζωή τους».\nΗ αλήθεια είναι πως η Εβίτα είναι γήινος χαρακτήρας.\n«Είναι πιο γήινη από την οικογένειά της με την οποία ποτέ δεν ταυτίστηκε στη νοοτροπία και ήθελε το κάτι διαφορετικό, αλλά δεν έβρισκε τον τρόπο. Δεν έκανε την επανάστασή της, δεν ξέσπασε και όλο αυτό βγαίνει στην επιφάνεια σε διάφορες μορφές, είτε με το ότι αποκαλύφθηκε ότι είχε έναν γάμο που δεν είχε γερές βάσεις είτε με την αρρώστια».\nΗ αρρώστια θα ενώσει την οικογένεια;\n«Πάντοτε οι δύσκολες στιγμές είτε διαλύουν είτε φέρνουν τους ανθρώπους πιο κοντά. Οι ευχάριστες και οι δύσκολες καταστάσεις κρίνουν τις σχέσεις».\nΟ Αλέξανδρος απομακρύνεται από την Κλαίρη. Είναι από τις τύψεις του για την Εβίτα;\n«Αυτό δεν μπορώ να το γνωρίζω. Ίσως και να συνειδητοποιεί ότι βιάστηκε να πάει σε κάτι άλλο στο οποίο οδηγήθηκε προφανώς από αντίδραση καθώς δεν ήταν ικανοποιημένος μέσα στον γάμο του. Προέκυψε μια περιπέτεια που τον βρήκε σε μια τρωτή στιγμή. Είναι ρεαλιστικό και συμβαίνει. Όταν περάσει λίγος χρόνος και γνωρίζεσαι με αυτόν το νέο άνθρωπο στη ζωή σου, μπορεί να σκεφτείς ότι ήταν ο ενθουσιασμός της καινούριας γνωριμίας και να συνειδητοποιήσεις ότι υπάρχει τελικά μεγάλο χάσμα μεταξύ σας. Εδώ φαίνεται ότι η σχέση της Εβίτας και του Αλέξανδρου, όσα προβλήματα και να έχει, είναι γερή, με αγάπη και κατανόηση. Έχουν προσπεράσει πια την προβληματική ζώνη, λέγοντας αλήθειες ο ένα στον άλλον και αυτό τους βοηθάει».\nΗ Εβίτα έχει συγχωρήσει τον Αλέξανδρο;\n«Νομίζω ότι αυτή τη στιγμή η κατάσταση της υγείας της δεν της επιτρέπει να μείνει σε αυτό που είχε συμβεί πριν τον χωρισμό. Καταλαβαίνει τι σημαίνει πραγματικά ζωή γιατί μπαίνουν άλλες προτεραιότητες καθώς είναι σε οριακό σημείο και βλέπει διαφορετικά τους ανθρώπους».\nΟ Κωστής επίσης της συμπαραστέκεται. Θα κοιτάξουν να αναπληρώσουν τον χαμένο χρόνο χωρίς ενοχές;\n«Η σχέση που κάποτε πάγωσε και δεν προχώρησε, με τα τόσα χρόνια που έχουν μεσολαβήσει, δεν ξέρω πόσο ευτυχισμένο τέλος μπορεί να έχει κι αν της αναλογεί χώρος από τη στιγμή που δεν εξελίχθηκε όταν έπρεπε να συμβεί».\nΘα αποδεχτεί η Εβίτα και τη Βίκυ Βούλγαρη;\n«Περνούν σε ένα στάδιο καλύτερης επικοινωνίας».\nΕπιστρέφει και η Ζωή, ο μεγάλος έρωτας του Τζώρτζη και πατέρας της Βίκυς.\n«Η δομή της σειράς είναι έτσι φτιαγμένη ώστε να βλέπουμε το τώρα αλλά να κοιτάμε προς τα πίσω για να μαθαίνουμε πώς προέκυψαν οι σημερινές καταστάσεις. Οπότε μέχρι το τελευταίο επεισόδιο θα ανατρέχουμε στο παρελθόν και σε πρόσωπα που έχουν παίξει ρόλο στη ζωή των βασικών ηρώων ώστε να πάρουμε τη μεγαλύτερη εικόνα της ιστορίας».\nΘα μάθει σύντομα η Εβίτα την εμπλοκή της μητέρας της στην απόπειρα δολοφονίας της Βούλγαρη;\n«Θα το δούμε. Οι ιστορίες μυστηρίου δείχνουν ένα προφανή χαρακτήρα για ένα έγκλημα και αυτό ανατρέπεται μέχρι να καταλήξουμε στον πραγματικό δολοφόνο».\nΟπότε θα γραφτεί το φινάλε. Αλήθεια, όταν ξεκινούσατε στον καλλιτεχνικό χώρο είχατε ονειρευτεί ότι θα είχατε αυτή τη σημαντική πορεία;\n«Ο στόχος μου ήταν εξαρχής το θέατρο και γι’ αυτό κάποια στιγμή κατευθύνθηκα απόλυτα προς τα εκεί. Δεν ήταν ποτέ αυτοσκοπός να γίνω γνωστή. Δεν είχα κάποια βιασύνη. Θεωρώ ότι ήρθε πολύ νωρίς η αναγνωρισιμότητα και είχα περισσότερες ευκαιρίες. Και φυσικά το να έχεις την ευκαιρία της επιλογής είναι πολύ σημαντικό σε οποιαδήποτε δουλειά. Βέβαια, λόγω της κρίσης, έχουν υπάρξει διαστήματα που ήταν πιο περιορισμένες οι καταστάσεις, αλλά ήμουν και είμαι από τους τυχερούς του χώρου».\nΣτο Tv24 που κυκλοφορεί από την Κωνσταντίνα Γαρνέλη!


«Ασημένιος» ο Κωνσταντινίδης και στην κορίνα - 9ο μετάλλιο για την Ελλάδα | Αθλητισμός | Η ΚΑΘΗΜΕΡΙΝΗ\n«Ασημένιος» ο Κωνσταντινίδης και στην κορίνα - 9ο μετάλλιο για την Ελλάδα\nΗ προ ημερών πρόβλεψη του Λάζαρου Στεφανίδη, ότι τα Παραολυμπιακά μετάλλια των αθλητών του θα έχουν συνέχεια, επιβεβαιώθηκε ε στον τελικό της κορίνας F32. Ο Σάκης Κωνσταντινίδης βρέθηκε και πάλι στο βάθρο των νικητών, αυτή τη φορά στη δεύτερη θέση, χάνοντας την πρώτη για 22 εκατοστά. Η καλύτερη βολή του Έλληνα πρωταθλητή ήταν 33 μέτρα 69 εκατοστά, την στιγμή που ο Πολωνός Σόκαλ στην έκτη και τελευταία προσπάθεια έστειλε την κορίνα στα 33 μέτρα 91 εκατοστά.\nΑυτό είναι το δεύτερο μετάλλιο επι βραζιλιάνικου εδάφους για τον παγκόσμιο ρέκορντμαν στην δισκοβολία, αφού στην πρεμιέρα των 15ων Παροαλυμπιακών Αγώνων βρέθηκε στην κορυφή της σφαίρας κατηγορίας F32. Παράλληλα, αυτό είναι το 9ο ελλληνικό μετάλλιο στην Βραζιλία... Και έπεται συνέχεια....\nΟι βολές του Κωνσταντινίδη, ο οποίος είναι πατέρας τριών παιδιών, ήταν 31.30, 31.66, 33.69, 32.82, 32.67 και 32.87 μέτρα.\nΟ Νίκος Γονιός, με 27.26μ. στην τελευταία βολή κατέλαβε την 5η θέση στον ίδιο τελικό, ενώ ο Δημήτρης Ζησίδης, τρίτος στην σφαιροβολία πριν από λίγες ημέρες, έμεινε στην 6η θέση με καλύτερη βολή 22.24μ. Οι έγκυρες βολές του Γονιού ήταν 24.69, 26.57, 24.03, 26.53 και 27.26 μέτρα, ενώ του Ζησίδη μετρήθηκαν 21.21, 19.13 και 22.24μ.\nΣυγχαρητήρια του Προέδρου της Δημοκρατίας Προκόπη Παυλόπουλου\n«Η νέα μεγάλη Ολυμπιακή σας διάκριση εκτός από σπάνια, είναι και άκρως ενδεικτική των κορυφαίων ικανοτήτων σας στον αθλητισμό αλλά και στη ζωή. Μας κάνατε για άλλη μια φορά υπερήφανους. Θερμά συγχαρητήρια», αναφέρει ο Πρόεδρος της Δημοκρατίας Προκόπης Παυλόπουλος στο Θανάση Κωνσταντινίδη για την κατάκτηση του ασημένιου μεταλλίου στη ρήξη Κορίνας στους Παραολυμπιακούς Αγώνες του Ρίο.\nΣυγχαρητήρια του πρωθυπουργου Αλέξη Τσίπρα\nΟι διακρίσεις των Ελλήνων αθλητών στους Παραολυμπιακούς Αγώνες μας κάνουν υπερήφανους. Σας ευχαριστούμε, αναφέρει ο πρωθυπουργός Αλέξης Τσίπρας με ανάρτησή του στο twitter.\nΜε στόχο την επιστροφή στην Κωνσταντινούπολη\nΣκάνδαλο με Αλαρνταϊς στην Αγγλία\nΑνασυγκρότηση στην ΑΕΚ με φόντο το Καραϊσκάκη


Συνέβη 1 Μαρτίου στην Ελλάδα και τον κόσμο - Agrinio_Stories.gr\nΣυνέβη 1 Μαρτίου στην Ελλάδα και τον κόσμο\nΕίναι η 60η ημέρα του έτους κατά το Γρηγοριανό ημερολόγιο και υπολείπονται 305 ημέρες για τη λήξη του.\nΑνατολή ήλιου: 06:56 – Δύση ήλιου: 18:18 – Διάρκεια ημέρας: 11 ώρες 22 λεπτά\nΗμέρα Μηδενικών Διακρίσεων, Παγκόσμια Ημέρα κατά του Αυτοβασανισμού, Παγκόσμια Ημέρα Πολιτικής Προστασίας\nΧρόνια πολλά στους: Ευδοκία, Ευδοκούλα, Ευδοκίτσα, Ευδοκή, Εύη, Παράσχο, Πάρη, Πάρι, Χαρίσιο, Χάρισο, Χαρίση, Χαρίσα\n1862 – Ο κυβερνητικός στρατός καταστέλλει με αιματηρό τρόπο την εξέγερση που εκδηλώθηκε στο Ναύπλιο και σε άλλες περιοχές της Πελοποννήσου κατά του Όθωνα. Η Ναυπλιακή Επανάσταση ή Ναυπλιακά ήταν στρατιωτικό κίνημα το οποίο έλαβε χώρα την 1η Φεβρουαρίου 1862 με στόχο την ανατροπή του βασιλιά Όθωνα. Ο Όθωνας είχε νωρίτερα διαλύσει την εκλεγμένη κυβέρνηση, ενώ παράλληλα είχε εξορίσει πολλούς αντιφρονούντες στο Ναύπλιο. Σε αυτές τις συνθήκες εκδηλώθηκε επανάσταση στο Ναύπλιο την 1η Φεβρουαρίου, με επικεφαλής τον Δημήτριο Γρίβα, τον Πέτρο Α. Μαυρομιχάλη και τον Δημήτριο Μπότσαρη, η οποία αντιμετωπίστηκε από την κυβέρνηση και τον βασιλιά με οργάνωση στρατοπέδου στην Κόρινθο, υπό την αρχηγία του υποστράτηγου Χαν. Την 1η Μαρτίου οι κυβερνητικές δυνάμεις με οργανωμένη επίθεση κατάφεραν να καταλάβουν τις θέσεις των επαναστατών και τελικά στις 24 Μαρτίου έγινε συνθηκολόγηση με χορήγηση γενικής αμνηστίας από την οποία , όμως, εξαιρούνταν 19 άτομα, τα οποία έπειτα από αίτηση στην κυβέρνηση έφυγαν από την Ελλάδα με δύο ξένα πλοία. Δυναμικά αντιμετωπίστηκε από τις κυβερνητικές δυνάμεις και η επανάσταση που ξέσπασε την ίδια περίοδο στη Σύρο, όπου, επίσης, είχαν οξυνθεί τα αντιδυναστικά αισθήματα, καθώς και σε άλλες περιοχές της Ελλάδας. Τελικά, στις 30 Απριλίου, ο βασιλιάς έδωσε γενική αμνηστία στους επαναστάτες με εξαίρεση τρεις. Ο αντιδυναστικός αγώνας όμως συνεχίστηκε και τελικά, στις 12 Οκτωβρίου του ίδιου έτους, ο Όθωνας εξαναγκάστηκε σε έξωση.\n1923 – Τίθεται σε ισχύ στην Ελλάδα το Γρηγοριανό Ημερολόγιο. Η 16η Φεβρουαρίου 1923 ονομάζεται 1η Μαρτίου. Το Γρηγοριανό ημερολόγιο είναι το ημερολόγιο που χρησιμοποιείται σήμερα στον Δυτικό Κόσμο και έχει επικρατήσει ευρύτερα παγκοσμίως. Είναι μία παραλλαγή του Ιουλιανού ημερολογίου, το οποίο βρισκόταν σε χρήση από τον 1ο αιώνα π.Χ., η οποία προτάθηκε από τον Ναπολιτάνο γιατρό Αλοΐσιους Λίλιους και θεσπίστηκε από τον Πάπα Γρηγόριο ΙΓ΄, από τον οποίο πήρε το όνομά του, στις 24 Φεβρουαρίου1582. (Σημείωση: Η παπική βούλα (διάταγμα) Inter gravissimas υπογράφηκε το 1581 για άγνωστους λόγους, αλλά τυπώθηκε την 1 Μαρτίου του 1582). Όμως, άλλα παπικά διατάγματα της εποχής εμπεριέχουν έτη που δεν συμφωνούν με τα έτη του Μαρτίου, άλλα παπικά έτη ή άλλους τύπους ετών. Επινοήθηκε γιατί σύμφωνα με το Ιουλιανό, η εαρινή ισημερία μετατοπιζόταν κατά μία μέρα κάθε 128 χρόνια, γεγονός μη επιθυμητό. Έτσι, αντικαταστάθηκε από το Γρηγοριανό, σύμφωνα με το οποίο η εαρινή ισημερία μετατοπίζεται μόλις μία ημέρα κάθε 3.300 χρόνια, και η αλλαγή στη μέση διάρκεια του ημερολογιακού έτους έγινε από 365,25 ημέρες (365 ημέρες και 6 ώρες) του Ιουλιανού, 365,2425 ημέρες (365 ημέρες 5 ώρες 49 λεπτά 12 δευτερόλεπτα), μια μείωση 10 λεπτών και 48 δευτερολέπτων ανά έτος. Οι περισσότερες καθολικές χώρες υιοθέτησαν το ημερολόγιο κατά τον 16ο, 17ο και 18ο αιώνα, ενώ από τις μη καθολικές η Ελλάδα ήταν η τελευταία Ευρωπαϊκή χώρα που υιοθέτησε το νέο ημερολόγιο το 1923.\n1938 – Ιδρύεται από τον κορεάτη επιχειρηματία Λι Μπιούνγκ-τσουλ η Samsung (τρία αστέρια στα κορεάτικα). Η Samsung (Κορεατικά: 삼성, προφέρεται Σάμσονγκ, αναγράφεται ως SΛMSUNG) είναι πολυεθνικός όμιλος επιχειρήσεων με έδρα κοντά στη Σεούλ της Νότιας Κορέας. Αποτελείται από πολυάριθμες θυγατρικές εταιρίες και είναι ο μεγαλύτερος όμιλος επιχειρήσεων, τζέμπολ (재벌, jaebeol), της Νότιας Κορέας. Απασχολεί 370.000 άτομα και πληρώνει φόρους ύψους περίπου 8% των εισοδημάτων της χώρας. Ο όμιλος καλύπτει εξαιρετικά ευρύ φάσμα δραστηριοτήτων. Η γνωστότερη θυγατρική του ομίλου είναι η Samsung Electronics. Άλλη πολύ σημαντική θυγατρική του ομίλου είναι η Samsung Heavy Industries, η οποία είναι η δεύτερη μεγαλύτερη ναυπηγική βιομηχανία στον πλανήτη. Η έδρα του ομίλου βρίσκεται στην πόλη Σούουον, μόλις 48 χλμ από την πρωτεύουσα.\n1445 – Σάντρο Μποτιτσέλι (Alessandro di Mariano di Vanni Filipepi, 1 Μαρτίου 1445 – 17 Μαΐου 1510), γνωστός περισσότερο ως Σάντρο Μποττιτσέλλι, (Sandro Botticelli) ήταν διακεκριμένος Ιταλός ζωγράφος της αναγέννησης. Αποτέλεσε έναν από τους πιο γνωστούς και επιτυχημένους καλλιτέχνες της εποχής του, του οποίου η φήμη άρχισε να εξανεμίζεται κατά τις αρχές του 16ου αιώνα, όταν οι φιλοσοφικές ιδέες που διαπερνούσαν τους πίνακές του άρχισαν να εκτοπίζονται. Το ενδιαφέρον για το έργο του αναθερμάνθηκε στα μέσα του 19ου αιώνα, οπότε απέκτησε αυτή τη θέση και την αναγνώριση που κατέχει μέχρι σήμερα.\n«Εγώ, ο Αλέξανδρος, ζωγράφισα το έργο αυτό, στο τέλος του έτους 1500, σε καιρούς ταραγμένους για την Ιταλία, στο μισό του χρόνου, κατά την εκπλήρωση της προφητείας του 11ου κεφαλαίου [της Αποκάλυψης] του Ιωάννη, στην εποχή της δεύτερης πληγής της Αποκάλυψης, όταν ο διάβολος αφήνεται ελεύθερος για τρεισήμισι χρόνια. Μετά θα αλυσοδεθεί σύμφωνα με το 12ο κεφάλαιο και θα τον δούμε να συντρίβεται, όπως σε αυτό τον πίνακα.»\n1810 – Φρεντερίκ Σοπέν (Frédéric François Chopin, ΔΦΑ: [fʁedeʁik fʁɑ̃swa ʃɔpɛ̃], στα πολωνικά Fryderyk Franciszek Chopin, 1 Μαρτίου ή 22 Φεβρουαρίου 1810 – 17 Οκτωβρίου 1849) ήταν Πολωνός συνθέτης, ένας από τους μεγαλύτερους εκπροσώπους του ρομαντισμού στη μουσική και από τους μεγαλύτερους πιανίστες της εποχής του. Αρκετές συνθέσεις του συγκαταλέγονται στα σημαντικότερα έργα του πιανιστικού ρεπερτορίου.\n1842 – Νικόλαος Γύζης, ήταν ένα από τα έξι παιδιά του ξυλουργού Ονούφριου Γύζη και της Μαργαρίτας Γύζη, το γένος Ψάλτη, που ζούσαν στο Σκλαβοχώρι της Τήνου. Το 1850, η οικογένειά του μετοίκησε στην Αθήνα και ο μικρός Νικόλαος άρχισε να παρακολουθεί μαθήματα στο Σχολείο των Τεχνών (μετέπειτα Ανωτάτη Σχολή Καλών Τεχνών), αρχικά ως ακροατής και, από το 1854 έως το 1864, ως κανονικός σπουδαστής.\n1983 – Άρθουρ Κέσλερ. Μέχρι το 1940 έζησε στην Βουδαπέστη, Βιέννη -στο Πανεπιστήμιο της οποίας φοίτησε- Παλαιστίνη, Παρίσι και Βερολίνο. Ασχολήθηκε μετά με την δημοσιογραφία και πήγε στην Ισπανία ως ανταποκριτής της News Chronicle, όπου και φυλακίστηκε από τις δυνάμεις του Φράνκο. Την εμπειρία του αυτή περιγράφει στο βιβλίο του Ισπανική Διαθήκη.\n2004 – Κώστας Μόντης. Γεννήθηκε το 1914 στην κατεχόμενη σήμερα Αμμόχωστο, παιδί του Θεόδουλου Μόντη και της Καλομοίρας Μπατίστα. Στα 18 του έφυγε για την Αθήνα για να σπουδάσει νομική στο Πανεπιστήμιο Αθηνών. Επέστρεψε στην Κύπρο το 1937. Συνέβαλε στον Κυπριακό Απελευθερωτικό Αγώνα (1955-59) συμμετέχοντας ως πολιτικός καθοδηγητής των μελών της ΕΟΚΑ.\nΤο έτος 2014 ανακηρύχθηκε στην Κύπρο έτος Μόντη, σύμφωνα με την αλληλογραφία που δημοσιεύτηκε στην εφημερίδα Φιλελεύθερος από το Μιχάλη Πασιαρδή και τον Υπουργό Παιδείας Και Πολιτισμού της Κύπρου Κυριάκο Κενεβέζο. Η δεύτερη επιστολή του Πασιαρδή δημοσιεύτηκε στις 17 Ιανουαρίου 2014\n2012 – Λούτσιο Ντάλα. Ιταλός τραγουδοποιός, από τις κορυφαίες φυσιογνωμίες της ιταλικής έντεχνης λαϊκής μουσικής. Συνέθεσε, επίσης, μουσική για τον κινηματογράφο και την τηλεόραση, ενώ διακρίθηκε και ως ηθοποιός.\nPrevious Αγρίνιο – Καιροσκόπος της Τρίτης 1 Μαρτίου\nNext ΕΟΔΥ – Αιτ/νία: 315 κρούσματα χθες 28/2


cantus firmus: Το ποίημα δεν είναι άλλο παρά η εκτέλεση του ποιήματος!\nΕμφάνιση αναρτήσεων με ετικέτα Το ποίημα δεν είναι άλλο παρά η εκτέλεση του ποιήματος!. Εμφάνιση όλων των αναρτήσεων\nΤο ποίημα δεν είναι άλλο παρά η εκτέλεση του ποιήματος!\nΟ Paul Valery ορίζει έτσι το ποίημα. Τί εννοεί όμως με την εκτέλεση ενός ποιήματος; Το ρήμα εκτελώ μπορεί να σημαίνει δημιουργώ, κάνω, ικανοποιώ, πραγματοποιώ, ερμηνεύω αλλά και θανατώνω.\nΟ Valery έγραψε ποιήματα που οι κρτικοί εντάσσουν στο καλλιτεχνικό ρεύμα του συμβολισμού.\nΟι συμβολιστές πίστευαν πως σκοπός της τέχνης είναι να συλλάβει και να εκφράσει περισσότερο απόλυτες αλήθειες, τις οποίες μπορεί να προσεγγίσει με έμμεσους τρόπους. Για αυτό το λόγο, έγραφαν με μεταφορικό τρόπο και χρησιμοποιώντας εικόνες και αντικείμενα με συμβολική έννοια.\nΕάν δεχθούμε πως το ρήμα "εκτελώ" παραπέμπει σε μια εικόνα τότε ο συμβολισμός του ορισμού καθίσταται αυστηρά προσωπικός.\nΠώς να ντύσεις το ιδεατό με μια αντιληπτική μορφή αφού η αντίληψη είναι το σύνολο των προσωπικών εμπειριών, βιωμάτων, παιδείας και γιατί όχι ευφυίας.\nΗ γλώσσα του ποιήματος του Valery είναι γλώσσα τσουχτερή αλλά και σαγηνευτική. Παιχνιδιάρα και κοφτερή. Το ποίημα όμως ενός σπουδαίου ποιητή δεν σε αφήνει να το "εκτελέσεις" με την έννοια του θανατώνω. Έχει δική του ζωή και σε οδηγεί μέσα από ήχους μυστικούς στις εικόνες του νου και της ψυχής. Εκεί η "εκτέλεση" γίνεται σε συμφωνία με την αρμονία του σύμπαντος κι εσύ γίνεσαι δημιουργός και πλάστης.\nΠράγματι, το ποίημα δεν είναι άλλο παρά η εκτέλεση του ποιήματος εκείνου που μέσα του συμπυκνώνει την ουσία της ύπαρξης και τον σκοπό της. Κάθε ποίημα είναι η ιστορία της ανθρωπότητας σε λίγες γραμμές.\nΕτικέτες Το ποίημα δεν είναι άλλο παρά η εκτέλεση του ποιήματος!


Η “Μelimnos” σε συνεργασία με επιλεγμένους μελισσοκόμους συνεργάτες, με χρόνια εμπειρίας στον κλάδο της μελισσοκομίας, παράγει και συσκευάζει εκλεκτές ποικιλίες μελιού δραστηριοποιούμενη στα Νέα Μουδανιά Χαλκιδικής. Ιδρύθηκε το 2017 από τον Αλέξανδρο Μπαλδεράνο και την Αναστασία Παπατσιφλικιώτη, δυο ανθρώπους με ιδιαίτερο σεβασμό στην φύση και αγάπη για το μέλι.\nΠροσθέτοντας έτσι και ο ίδιος το δικό του λιθαράκι στην όλη προσπάθεια για την προσφορά στον άνθρωπο του πιο πολύτιμου δώρου της φύσης για αυτόν. Από το όραμα αυτό εμπνεύστηκε και η Αναστασία η οποία από την πρώτη συμβάλλει στην υλοποίησή του.\nΗ φύση δίνει την αξία και οι άνθρωποι κάνουν την αποτίμηση


Συνταγές : Πολύχρωμη τονοσαλάτα\nΘΕΤΙΚΕΣ: 22 ΑΡΝΗΤΙΚΕΣ: 15\nΤα υλικά που θα χρειαστείτε για 2-4, άτομα:\n1 πακέτο κοφτό μακαρονάκι (κοφτό μισό)\n1 βαζάκι μαγιονέζα (αν είναι σπιτική ακόμα καλύτερα)\nπολύχρωμη, τονοσαλάτα, τόνος, πιπεριές, μαγιονέζα, κοφτό, μακαρονάκι, ζυμαρικά, σαλάτα\nΣημ.1: Οι πιπεριές να είναι αρκετά μεγάλες\nΣημ.2: Όλα τα υλικά εκτός των ζυμαρικών να είναι από πριν στο ψυγείο (πρέπει να είναι κρύα)\nΌσο βράζουν τα ζυμαρικά, ψιλοκόβουμε σε τετραγωνάκια 0.5 - 1 εκ. τις πιπερίτσες μας.\nΑφού στραγγίσουμε τα ζυμαρικά, τα αφήνουμε να κρυώσουν ή τα περεχύνουμε με νεράκι για να κρυώσουν γρηγορότερα και τα ξαναστραγγίζουμε.\nΣτραγγίζουμε καλά τον τόνο και τον "κομματιάζουμε" με τη βοήθεια ενός πηρουνιού σε μπουκίτσες πάχους 2 εκ.\nΣε ένα μπολ βάζουμε εναλλάξ λίγα-λίγα τα υλικά μας: μακαρόνια, πιπεριές, μαγιονέζα και τόνο.\nΤα ανακατεύουμε όλα καλά (φροντίστε να υπάρχει ισορροπία ανάμεσα στα υλικά, κυρίως να μην είναι πολλά τα μακαρόνια ή υπερβολική η ποσότητα της μαγιονέζας). Αν θέλουμε μεταφέρουμε την τονοσαλάτα μας σε ένα πιο εμφανίσιμο σκεύος\nΤη βάζουμε στο ψυγείο για 1/2 ώρα τουλάχιστον πριν τη σερβίρουμε έτσι ώστε να δέσουν οι γεύσεις και να είναι αρκετά δροσερή. Αν μάλιστα τη σερβίρετε με τη βοήθεια δαχτυλιδιού ή με ποτηράκι, για να γίνει ακόμα πιο εμφανίσιμη, θα κερδίσετε επιπλέον πόντους!\nΓια ένα gourmet αποτέλεσμα, συνοδέψτε τη με Trebbiano Lazaridi.\nTip:Διατηρείται στο ψυγείο για 2-3 ημέρες.\nΤονοσαλάτα με μήλα\nΣαλάτα καπριτσιόζα με κοφτό μακαρονάκι


ΑΠΕΡΓΙΑ 10 ΦΛΕΒΑΡΗ 2010 – Σ.Ε.ΤΗ.Π.\nΈρχεται αντιλαϊκός τυφώνας\nΜετά την απόλυτη μείωση των μισθών των δημοσίων υπαλλήλων, τη σφοδρή περικοπή των κοινωνικών δαπανών, την επιβολή έμμεσων φόρων σε ποτά και τσιγάρα, τις «γονικές παροχές» και την αύξηση των τελών κυκλοφορίας, που αποτέλεσαν τα πρώτα αντιλαϊκά μέτρα, η κυβέρνηση ετοιμάζεται και επιδιώκει να νομοθετήσει μέχρι τον Ιούνη:\n1. Το νέο φορολογικό νομοσχέδιο. Το νομοσχέδιο θα κατατεθεί στα τέλη Γενάρη – αρχές Φλεβάρη και θα επιφέρει νέα φορολογικά βάρη για τα λαϊκά στρώματα. Θα καταργηθεί η πλειοψηφία των φορολογικών απαλλαγών. Η κυβέρνηση επίσης έχει αφήσει ανοιχτό το ενδεχόμενο για αύξηση των έμμεσων φόρων στα καύσιμα, για αύξηση του ΦΠΑ ή δημιουργία ενιαίου συντελεστή που θα αυξήσει το φόρο στα είδη λαϊκής κατανάλωσης.\n2. Το νομοσχέδιο για το Ασφαλιστικό. Θα κατατεθεί μέσα στον Απρίλη, αφού πρώτα λήξει ο στημένος «κοινωνικός διάλογος». Θα προβλέπει τον ακόμα μεγαλύτερο περιορισμό των κρατικών και εργοδοτικών εισφορών και τη μεταφορά της χρηματοδότησης των Ταμείων στις πλάτες των ασφαλισμένων. Την επιβολή φόρου υπέρ της Κοινωνικής Ασφάλισης που θα επιβαρύνει τα λαϊκά νοικοκυριά. Την αύξηση των ορίων συνταξιοδότησης, τη μείωση των συντάξεων, τη συρρίκνωση των παροχών, το τσάκισμα του καθεστώτος των Βαρέων και Ανθυγιεινών Επαγγελμάτων με το παράλληλο πετσόκομμα των αναπηρικών συντάξεων. Θα θεσμοθετήσει το σύστημα των «τριών πυλώνων» που θα οδηγήσει στο ξεθεμελίωμα του κοινωνικού χαρακτήρα της Ασφάλισης και θα ανοίξει το δρόμο για την είσοδο των ιδιωτών στο ασφαλιστικό σύστημα.\n3. Το νομοσχέδιο για τις εργασιακές σχέσεις. Θα έρθει στη Βουλή μέσα στο Φλεβάρη και εναρμονίζοντας ακόμα περισσότερο «την εθνική εργατική νομοθεσία με τις κοινοτικές οδηγίες» διατηρεί και ενισχύει το καθεστώς της «απασχολησιμότητας», της «εκ περιτροπής εργασίας», τα «μπλοκάκια», η «ενοικίαση εργαζομένων», τα προγράμματα «διά βίου εκπαίδευσης και μάθησης», «ελαστικής και μερικής απασχόλησης».\n4. Τη διοικητική μεταρρύθμιση με το σχέδιο «Καλλικράτης». Οι νέες συνενώσεις δήμων και η δημιουργία ισχυρών περιφερειών θα συνδυαστεί με τη μεταφορά αρμοδιοτήτων στους δήμους σε Υγεία, Παιδεία, Πρόνοια και Ανάπτυξη, που αυτόματα θα σηματοδοτήσουν νέα φορολογικά βάρη για τα λαϊκά στρώματα – αφού ταυτόχρονα θα μειωθεί η κρατική χρηματοδότηση προς την Τοπική Αυτοδιοίκηση και θα δοθεί η δυνατότητα φορολογίας στους δήμους. Παράλληλα, θα δημιουργηθούν νέοι ευνοϊκότεροι όροι στους τομείς αυτούς για τις επενδύσεις των επιχειρηματικών ομίλων.\n5. Το νέο αναπτυξιακό νόμο, που θα συνδυαστεί με την επίσπευση των διαδικασιών για το Πρόγραμμα Ανάπτυξης και το ΕΣΠΑ (κοινοτικές επιδοτήσεις). Εκτός από το πλήθος των φοροαπαλλαγών που θα περιλαμβάνει για το μεγάλο κεφάλαιο, ειδικότερα για τις επενδύσεις στην «πράσινη ανάπτυξη», περισσότερα από 16 δισ. ευρώ από τις «κοινοτικές επιδοτήσεις» θα κατευθυνθούν για την ενίσχυση των επιχειρηματικών ομίλων. Η κυβέρνηση επίσης έχει δεσμευτεί για αύξηση των Δημοσίων Επενδύσεων, οι οποίες θα ξεπεράσουν τα 10 δισ. ευρώ (4,2% ΑΕΠ) που θα κατευθυνθούν στις μεγάλες επιχειρήσεις.\n6. Το σχέδιο νόμου για τη θεσμοθέτηση «νέου γύρου μετοχοποιήσεων και αποκρατικοποιήσεων για εταιρείες του δημοσίου και την αξιοποίηση των ακινήτων του δημοσίου». Ετοιμάζονται να παραδώσουν στο μεγάλο κεφάλαιο και τα τελευταία κομμάτια της δημόσιας περιουσίας στην τιμή ευκαιρίας των 2,5 δισ. ευρώ που θα κατευθυνθούν για την κάλυψη των δημοσιονομικών ελλειμμάτων, δηλαδή στην επαναχρηματοδότηση των μεγαλοεπιχειρήσεων.\n7. Το νέο εκλογικό νόμο. Πρόκειται για ένα καλπονοθευτικό εκλογικό σύστημα με τη δημιουργία πολλών μονοεδρικών περιφερειών που νοθεύει ακόμα περισσότερο τη λαϊκή βούληση, ενισχύει το δικομματικό μοντέλο εναλλαγής στην εξουσία και διασφαλίζει την ύπαρξη ισχυρών κυβερνήσεων με μεγάλη κοινοβουλευτική αυτοδυναμία, ικανές να προωθήσουν το σύνολο της αντιλαϊκής πολιτικής.\nΣτόχος του λεγόμενου σταθεροποιητικού προγράμματος της κυβέρνησης δεν είναι άλλος από το να βάλει τους εργαζόμενους να πληρώσουν την κρίση. Κι αυτό, τη στιγμή που μόνο το 9μηνο Γενάρης – Σεπτέμβρης του 2009, χρονιά της κρίσης, τα κέρδη των εισηγμένων στο χρηματιστήριο εταιρειών έφτασαν στο αστρονομικό ποσό των 11,8 δισ. ευρώ, ενώ οι κοινωνικές δαπάνες που προβλέπονται από τον Κρατικό Προϋπολογισμό για όλο το 2010 δεν ξεπερνούν τα 4 δισ. ευρώ!\nΣου λένε: Δέξου τώρα τις νέες θυσίες για να μην έρθουν ακόμη σκληρότερα μέτρα. Δέξου τη μείωση του μισθού σου ή μισή δουλειά για να μην απολυθείς. Συναίνεσε να δουλεύεις ως τα βαθιά γεράματα και μια σύνταξη – επίδομα πτωχοκομείου, αλλιώς δε θα έχεις τίποτα.\nΑΝ ΚΑΝΕΙΣ ΤΩΡΑ ΠΙΣΩ ΔΕ ΘΑ ΣΤΑΜΑΤΗΣΟΥΝ ΠΟΥΘΕΝΑ. ΔΕ ΘΑ ΣΟΥ ΑΦΗΣΟΥΝ ΤΙΠΟΤΑ.\nΘυμήσου: Τι κέρδισες εσύ από τις θυσίες που σου επέβαλαν οι κυβερνήσεις ΝΔ – ΠΑΣΟΚ, με τη στήριξη της πλειοψηφίας της ΓΣΕΕ και της ΑΔΕΔΥ, για “την ισχυρή Ελλάδα” στην ΟΝΕ και στην ΕΕ; Σου πάγωσαν μισθούς, σου έφεραν αντιασφαλιστικούς νόμους (Σιούφα, Ρέππα, Πετραλιά), υπονόμευσαν το οχτάωρο και τη σταθερή δουλειά, προκειμένου να ενισχυθεί η κερδοφορία και η ανταγωνιστικότητα της πλουτοκρατίας και τώρα σου ζητάνε και τα ρέστα. Να πληρώσεις και την κρίση.\nΟι πλειοψηφίες σε ΓΣΕΕ και ΑΔΕΔΥ ως γνήσιοι στυλοβάτες των κερδών και υπονομευτές των αγώνων δεν ήθελαν και δε θέλουν ενιαίους – συντονισμένους αγώνες, όπως έκαναν πάντα έτσι και τώρα πάνω από όλα βάζουν τη στήριξη της πολιτικής της κυβέρνησης και την υπεράσπιση της ταξικής συνεργασίας με την εργοδοσία. Άλλωστε, το πλαίσιο “αιτημάτων” που προβάλλουν, το καθορίζουν με βάση τις αξιώσεις της εργοδοσίας για κερδοφορία. Αυτό εξέφρασε και η εισήγηση της πλειοψηφίας της ΓΣΕΕ που καλεί τον ιδιωτικό τομέα, τους καπιταλιστές να εξασφαλίσουν τα δικαιώματα των εργαζομένων με νέα επενδυτικά σχέδια.\nΤο απέδειξε κυνικά και απροκάλυπτα στη μεγάλη απεργία του ΠΑΜΕ στις 17 Δεκέμβρη, που ανέλαβε το ρόλο του απεργοσπάστη, το επιβεβαιώνει με τη συμμετοχή του στο στημένο διάλογο για το Ασφαλιστικό, με τη συστράτευσή του στις αξιώσεις της εργοδοσίας, στα πλαίσια της διαπραγμάτευσης για τη νέα Εθνική Συλλογική Σύμβαση Εργασίας. Την ώρα που κυβέρνηση και κεφάλαιο ρίχνουν τη μία αντεργατική βόμβα μετά την άλλη, η πλειοψηφία της ΓΣΕΕ σπεύδει να σηκώσει ασπίδα προστασίας όχι για τους εργαζόμενους – θύματα, αλλά για τους επιτιθέμενους. Προβάλλει τη γραμμή της «συναίνεσης» και της «εθνικής συνεννόησης» για να αντιμετωπιστούν από κοινού οι συνέπειες της κρίσης.\nΠιο τολμηρά στην απεργία\nΤίποτα δε θ’ αλλάξει, τίποτα δε θα καλυτερεύσει, αν αφήσουμε να περάσει το τσουνάμι των αντιλαϊκών μέτρων. Η επόμενη ημέρα θα είναι χειρότερη από τη σημερινή, όπως το σήμερα είναι χειρότερο από το χτες. Η μόνη ελπίδα, η μοναδική προοπτική βρίσκεται στην πάλη των εργαζομένων. Αυτό το δρόμο δείχνει σήμερα το Πανεργατικό Αγωνιστικό Μέτωπο. Αυτό το δρόμο ανοίγουν με αποφασιστικότητα δεκάδες εργατικά κέντρα και ομοσπονδίες, εκατοντάδες πρωτοβάθμια σωματεία που συσπειρώνονται κάτω από τη σημαία της ταξικής πάλης.\nΣτις 10 Φλεβάρη με το ΠΑΜΕ, πάμε για μια μεγάλη ταξική αναμέτρηση. Αν τώρα δεν τους σταματήσουμε, δε θα μας αφήσουν τίποτ α. Πιο τολμηρά, παραμερίζοντας αναστολές και αναμονές, τραβάμε μπροστά. Με το ΠΑΜΕ των ταξικών αγώνων, Απεργούμε και Διεκδικούμε.\nΕίναι η ώρα, λοιπόν, που το λαϊκό κίνημα, οι εργαζόμενοι, οι αυτοαπασχολούμενοι, οι μικρομεσαίοι πρέπει να απαιτήσουν εδώ και τώρα να φορολογηθούν τα κέρδη του μεγάλου κεφαλαίου με 45%.\nΌλοι στη μάχη για την επιτυχία της απεργίας 10 Φλεβάρη μαζί με το ΠΑΜΕ και στη συγκέντρωση στο Αγ. Βενιζέλου\nΕμείς οι εργαζόμενοι σ’ όλους τους χώρους δουλειάς να μπούμε μπροστά, να οικοδομήσουμε την ενότητά μας με τους αυτοαπασχολούμενους και τη φτωχή αγροτιά, γιατί έχουμε τον ίδιο εχθρό και τον ίδιο δρόμο.


Κ.SAMIOTAKIS - kspalmos@otenet.gr: Eγκλήματα αναζητούν ενόχους!!!\nEγκλήματα αναζητούν ενόχους!!!\nΕγκλημάτησαν και εγκληματούν όσοι υποστηρίζουν ακόμα και σήμερα ότι έγιναν έστω και τα στοιχειώδη στον τομέα της πρόληψης δασικών πυρκαγιών στο νησί μας.\nΕίναι ψέμα ότι η Κυβέρνηση διέθεσε αρκετά χρήματα για την διάνοιξη νέων ζωνών πυροπροστασίας , για τον καθαρισμό δρόμων και δασών για τη χάραξη νέων αγροτικών δρόμων.\nΗ Κυβέρνηση μέσω της Περιφέρειας απλώς "εξαγόραζε" την ανοχή και την σιωπή των Δημάρχων διαπλέκοντας σχέσεις αφεντικού-υποτακτικού.\nΕίναι ψέμα το μεγάλο ενδιαφέρον της Νομαρχίας και των Δημάρχων για το δάσος αφού ουδέποτε κατήγγειλαν ανοικτά την ανυπαρξία πολιτικής και κονδυλίων από την πλευρά της Κυβέρνησης.\nΧρησιμοποίησαν ψίχουλα για να χορτάσουν τις πεινασμένες μαύρες τρύπες των Δήμων τους διατηρώντας άριστες σχέσεις με την ανάλγητη και καταστροφική για το περιβάλλον κεντρική εξουσία.\nΕίναι ψέμα ότι ήμασταν έτοιμοι. Είναι ψέμα ότι είχαμε σχέδιο. Είναι ψέμα ότι είμαστε υπεύθυνοι απέναντι στις συνέπειες των πράξεων μας. Πολιτικοί και πολίτες.\nΑναρτήθηκε από K.SAMIOTAKIS στις 3:55 μ.μ.\ntechnology 4/2/09 14:55


Home Στήλες Να μιλήσει καθαρά\nSeptember 26, 2020 - 11:22 am\nΔεν αντιλαμβάνεται προφανώς η κυπριακή κυβέρνηση ότι έχει γίνει αβάσταχτα κουραστική όταν ενοχλείται και από την παραμικρή, την ελάχιστη κριτική. Θέλει όλους γύρω της να παίζουν παλαμάκια στον Πρόεδρο, ό,τι και να λέει, ό,τι και να κάνει. Αυτό όμως δεν είναι καθόλου υγιές σε μια δημοκρατία. Κυρίως δεν είναι παραγωγικό και αποδοτικό για την εθνική μας υπόθεση όταν η κυβέρνηση γνωρίζει κάλλιον όλων ότι το ΑΚΕΛ δεν θα ασκήσει κριτική χάριν της κριτικής, ούτε και λαϊκίζει στο Κυπριακό. Το αντίθετο, πλήρωσε πολιτικό κόστος όταν έκρινε ότι οι χειρισμοί του Προέδρου ήταν στοχοπροσηλωμένοι στη λύση ΔΔΟ και τους στήριξε όσο καμία άλλη πολιτική δύναμη.\nΤο ΑΚΕΛ λοιπόν έγινε και χθες ο σάκος του μποξ για την κυβέρνηση γιατί αποτόλμησε και έθεσε δύο ερωτήματα προς τον Πρόεδρο Αναστασιάδη, τα οποία φαίνεται να τάραξαν τα λιμνάζοντα νερά και το ομιχλώδες τοπίο γύρω από το τι πραγματικά επιδιώκει ο Πρόεδρος και τι εννοεί όταν λέει επιστροφή στις συνομιλίες από κει που έμειναν. Προφανώς και ο Πρόεδρος δεν θέλει ούτε επιθυμεί να ξεκαθαρίσει στο εσωτερικό και την κοινή γνώμη τι ακριβώς εννοεί στα θέματα της θετικής ψήφου και της πολιτικής ισότητας, με τα οποία «έπαιξε χοντρό παιχνίδι» για να ξανακερδίσει την εξουσία το 2018. Δεν είναι εύλογο το ερώτημα γιατί ο Πρόεδρος και η κυβέρνησή του δεν είχαν και δεν έχουν μέχρι σήμερα αντιδράσει στην Έκθεση του ΓΓ του ΟΗΕ του Σεπτεμβρίου 2017 που αθωώνει την κατοχική δύναμη και επιμερίζει στις δύο κοινότητες την ευθύνη για το ναυάγιο, τη στιγμή μάλιστα που ισχυρίζεται ότι οι συνομιλίες στο Κραν Μοντανά ναυάγησαν λόγω της αδιάλλακτης Τουρκίας; Θα μπορούσε ακόμα να ερωτηθεί ο Πρόεδρος γιατί σημείωσε στη βαρυσήμαντη ομιλία του ενώπιον της ΓΣ των ΗΕ τι είπε ο ΓΓ του ΟΗΕ στις 4 Ιουνίου 2017 και δεν αναφέρθηκε στην έκθεση του ΓΓ του ΟΗΕ που τοποθετείται εμπεριστατωμένα για τα γεγονότα του Κραν Μοντανά και έμμεσα πλην σαφώς δακτυλοδείχνει τις αιτίες και τα αιτιατά που οδήγησαν στο ναυάγιο; Γιατί ο κυβερνητικός εκπρόσωπος παραπέμπει το ΑΚΕΛ στις δηλώσεις Τσαβούσογλου περί δύο κρατών και δεν ξεκαθαρίζει μιας και διά παντός ότι αυτό το ζήτημα η Τουρκία και οι θιασώτες της διχοτόμησης πρέπει να το ξεχάσουν;\nΈτσι, τσεκουράτα και καθαρά όπως τα είπε για την Τουρκία και τις προκλήσεις της, να τα πει και στο εσωτερικό και προς την Τουρκία και στη διεθνή κοινότητα. Να πει ευθαρσώς και με γενναιότητα τις επιδιώξεις του και ο κάθε κατεργάρης να κάτσει στον πάγκο του. Πολύ περισσότερο που το ζήτημα αυτό είναι κεφαλαιώδες για την τ/κ κοινότητα που οδηγείται στην κάλπη διχασμένη, αν όχι και συγχυσμένη. Οι δημοσκοπήσεις που ανεβάζουν τον Τατάρ θιασώτη της λύσης δύο κρατών, στην ηγεσία της τ/κ κοινότητας, ανεβάζουν και την τ/κ κοινή γνώμη εναντίον της ΔΔΟ. Αυτό δεν στέλνει κάποιο μήνυμα στον Πρόεδρο; Ενόψει της κρίσιμης αναμέτρησης στην τ/κ κοινότητα, αλλά και των ζυμώσεων που γίνονται πριν τη Σύνοδο Κορυφής, δεν θάπρεπε και ο Πρόεδρος να μιλήσει καθαρά αντί να κρύβεται πίσω από την οπαδική ρητορική και το επιδεικτικό ύφος τύπου Ερντογάν;


ΗΠΑ: Δεύτερη φορά… "λουκέτο" στο κράτος – 24ωρο\nΗΠΑ: Δεύτερη φορά… "λουκέτο" στο κράτος\nΓια δεύτερη φορά μέσα σε λίγες εβδομάδες μπαίνει “λουκέτο” στο ομοσπονδιακό κράτος. Οι ΗΠΑ σε νέες… περιπέτειες και όλοι περιμένουν την αντίδραση του Ντόναλντ Τραμπ.\nΤο Κογκρέσο δεν μπόρεσε να τηρήσει την προθεσμία για την ανανέωση της χρηματοδότησης που απαιτείτο ώστε να αποτραπεί η αναστολή λειτουργίας δημοσίων υπηρεσιών των ΗΠΑ. Η προθεσμία τελείωσε τα μεσάνυχτα (07:00 ώρα Ελλάδας).\nΗ κυβέρνηση, μετά την εξέλιξη αυτή, ενημέρωσε τους δημοσίους υπαλλήλους να μην… πάνε για δουλειά την Παρασκευή αν πρώτα δεν μιλήσουν με τις υπηρεσίες τους. Όπως τους έγινε γνωστό, λόγω της διακοπής της χρηματοδότησης, η λειτουργία των ομοσπονδιακών υπηρεσιών -εν μέρει τουλάχιστον- θα ανασταλεί.\nΔεύτερη φορά λουκέτο στις ΗΠΑ\nΕίναι η δεύτερη φορά που θα ανασταλεί εν μέρει η λειτουργία υπηρεσιών του ομοσπονδιακού κράτους μέσα σε τρεις εβδομάδες. Είχε προηγηθεί η αποτυχία του αμερικανικού κοινοβουλίου να εγκρίνει σχέδιο νόμου βάσει του συμβιβασμού στον οποίο είχαν καταλήξει οι ρεπουμπλικάνοι και οι δημοκρατικοί.\nΗ πρώτη παράλυση του δημόσιου τομέα στις ΗΠΑ είχε σημειωθεί την 20ή Ιανουαρίου (σ.σ. στα… πρώτα γενέθλια του Ντόναλντ Τραμπ ως πρόεδρος) και διήρκεσε τρεις ημέρες.\nΠως θα αποτραπεί το «λουκέτο»\nΟι εργασίες της Γερουσίας άρχισαν ξανά στις 07:01 και αναμενόταν να γίνει μια νέα ψηφοφορία μία ώρα αργότερα (στις 08:00 ώρα Ελλάδας).\nΑν συγκεντρωθούν οι απαραίτητες 60 ψήφοι και εγκριθεί, κατόπιν το νομοσχέδιο θα «πάει» στη Βουλή των Αντιπροσώπων, όπου όμως συναντά επίσης αντιστάσεις, για να υπερψηφιστεί πριν καταλήξει στο Οβάλ Γραφείο.\nΗ αναστολή της λειτουργίας του ομοσπονδιακού κράτους μπορεί να αποδειχθεί πολύ σύντομη. Όμως, «δείχνει» την πόλωση στο αμερικανικό πολιτικό σκηνικό παρότι ο συμβιβασμός που προτάθηκε είχε την υποστήριξη ηγετικών στελεχών τόσο των δημοκρατικών όσο και του GOP.


Ολυμπιακός-ΟΦΗ: Το… ντέρμπι του Γκαλέτι! - Onsports.gr\nΓιώργος Κυριακόπουλος\t27 Οκτωβρίου 2013, 07:21\nΟλυμπιακός-ΟΦΗ: Το… ντέρμπι του Γκαλέτι!\nΗ επιστροφή του Λουτσιάνο Γκαλέτι στο «Γ. Καραϊσκάκης» αποτελεί το σημαντικότερο… κομμάτι της αναμέτρησης του Ολυμπιακού με τον ΟΦΗ, το βράδυ της Κυριακής (27/10).\nΟι «ερυθρόλευκοι» υποδέχονται τους «ασπρόμαυρους», με τον Αργεντίνο μεσοεπιθετικό να επιστρέφει στο γήπεδο που αγωνίστηκε για τελευταία φορά πριν από την περιπέτεια της υγείας που τον ταλαιπώρησε και λίγο έλειψε να βάλει… τέλος στην καριέρα του.\nΣτο αγωνιστικό κομμάτι, ο Ολυμπιακός προέρχεται από την ισοπαλία με την Μπενφίκα στο «Ντα Λουζ» και θέλουν το «τρίποντο» προκειμένου να παραμείνουν σε θέση… οδηγού στο πρωτάθλημα, τη στιγμή που οι Κρητικοί δεν έχουν πανηγυρίσει ακόμα την πρώτη τους νίκη στο πρωτάθλημα.\nΜε απουσίες οι Πειραιώτες\nΕκτός αποστολής των «ερυθρόλευκων» έμεινε ο Αλεχάντρο Ντομίνγκεζ με ενοχλήσεις στο μηρό, όπως και ο Πάουλο Μασάντο και οι Μανωλάς, Τόρες, Σέποβιτς, Κάρολ.\nΗ αποστολή του Ολυμπιακού: Μέγιερι, Ρομπέρτο, Κάμπελ, Φουστέρ, Χολέμπας, Μανιάτης, Μεντζανί, Μήτρογλου, Εντινγκά, Ολαϊτάν, Παπαδόπουλος, Παπάζογλου, Σαλίνο, Σάμαρης, Σαβιόλα, Σιόβας, Βάις και Γιαταμπαρέ.\nΧωρίς Βερόν και Μονιάκη\nΔύο προβλήματα αντιμετωπίζει ο Ρικάρντο Σα Πίντο, μια και ο Βερόν υποφέρει από τραυματισμό, ενώ ο Μονιάκης αισθάνθηκε ενοχλήσεις. Παράλληλα εκτός είναι ο τραυματίας Περογαμβράκης.\nΗ αποστολή του ΟΦΗ: Φερναντέζ, Δασκαλάκης, Στάθης, Μιλιάζες, Μπούρμπος, Τριποτσέρης, Ζόρο, Δαμιανάκης, Ζβασίγια, Μακρής, Λαμπρόπουλος, Κάλαϊτζιτς, Φραγκουλάκης, Κουτσιανικούλης, Παπάζογλου, Ζε Εντουάρντο, Μακουκούλα, Γκαλέτι και Όγιος.\n19 λεπτά πριν «Συντονίζονται» για την Βόρεια Κορέα οι υπηρεσίες πληροφοριών ΗΠΑ, Νότιας Κορέας και Ιαπωνίας\n48 λεπτά πριν Αναγέννηση Καρδίτσας: Αναβλήθηκε το φιλικό με Ολυμπιακό Βόλου\n1 ώρα πριν Deutsche Welle: Η Αυστρία αντιμέτωπη με το ναζιστικό παρελθόν της\n2 ώρες πριν ΠΑΟΚ: Συνέχεια στο σερί θέλει ο Λουτσέσκου με Βόλο – Το σχόλιο για Σφιντέρσκι, Μιτρίτσα (photos)


sepe.gr - Αυθημερόν η ολοκλήρωση των αιτημάτων φορητότητας\nΑκόμη και την αυθημερόν ολοκλήρωση των αιτημάτων φορητότητας, καθώς και αποζημίωση για καθυστέρηση μεταφοράς και καταχρηστική μεταφορά αριθμών, προβλέπουν οι νέες ρυθμίσεις της ΕΕΤΤ. Με τις νέες ρυθμίσεις, που είναι σε ισχύ πλέον, επιταχύνεται ο χρόνος εξέτασης και υλοποίησης των αιτημάτων για φορητότητα. Συγκεκριμένα, μειώνεται - σε 6 εργάσιμες ώρες από μία εργάσιμη ημέρα - ο χρόνος εξέτασης της αίτησης, που υποβάλλεται από το νέο πάροχο στον υφιστάμενο. Ως αποτέλεσμα, μειώνεται αντίστοιχα ο χρόνος υλοποίησης της φορητότητας και στην κινητή τηλεφωνία και πλέον, θεωρείται δυνατή η αυθημερόν ολοκλήρωση της.\nΑποζημίωση για καθυστέρηση μεταφοράς και καταχρηστική μεταφορά αριθμώνΠλέον, καθορίζεται διαδικασία αποζημίωσης για καθυστέρηση μεταφοράς και καταχρηστική μεταφορά αριθμών. Οι συνδρομητές αποκτούν δικαίωμα αποζημίωσης σε περίπτωση που η καθυστέρηση υλοποίησης της φορητότητας, με ευθύνη του παρόχου, υπερβαίνει τις 3 εργάσιμες ημέρες. Επίσης, σε περίπτωση που η φορητότητα υλοποιηθεί χωρίς τη συγκατάθεσή τους ή παρά την εμπρόθεσμη υποβολή της αίτησης ακύρωσης, καθώς και στις περιπτώσεις διακοπής της σύνδεσης/υπηρεσίας, κατά τη μεταφορά, για διάστημα που υπερβαίνει τη μία ημερολογιακή ημέρα.\nΣε αυτές τις περιπτώσεις, ο συνδρομητής οφείλει να απευθυνθεί στο νέο πάροχο και να ζητήσει σχετική ενημέρωση. Εντός δύο μηνών από την καθυστερημένη ή καταχρηστική μεταφορά, ο συνδρομητής έχει το δικαίωμα να απευθυνθεί στον πάροχο, που θεωρεί υπεύθυνο (π.χ. το νέο ή τον προηγούμενο πάροχο) και να αιτηθεί την αποζημίωση, που προβλέπεται από τον Κανονισμό της ΕΕΤΤ. Εάν ο πάροχος απορρίψει το αίτημα του συνδρομητή για αποζημίωση, τότε ο συνδρομητής έχει δικαίωμα να προσφύγει στην ΕΕΤΤ. Το ύψος της αποζημίωσης καθορίζεται, ανά περίπτωση, από τον Κανονισμό της ΕΕΤΤ για τη φορητότητα και είναι διπλάσιο εάν το αίτημα απορριφθεί από τον πάροχο και στη συνέχεια γίνει αποδεκτό από την ΕΕΤΤ.\nΕπίσης, περιορίζονται οι λόγοι απόρριψης της αίτησης και ορίζεται υποχρέωση ενημέρωσης. Για την έγκριση της αίτησης απαιτούνται, πλέον, τα απολύτως αναγκαία στοιχεία ταυτοποίησης του συνδρομητή (ΑΦΜ ή ΑΔΤ), ενώ την ευθύνη της ταυτοποίησης του συνδρομητή έχει ο νέος πάροχος. Επίσης, εντός μίας εργάσιμης ημέρας, ο νέος πάροχος οφείλει να ενημερώσει το συνδρομητή για τους λόγους απόρριψης.\nΠαράλληλα, με τις νέες ρυθμίσεις της ΕΕΤΤ, καθορίζονται συγκεκριμένες προθεσμίες για την ακύρωση της αίτησης φορητότητας. Στην κινητή τηλεφωνία, ο συνδρομητής έχει το δικαίωμα ακύρωσης της αίτησης φορητότητας μέχρι να παραλάβει τη νέα κάρτα SIM από το νέο πάροχο. Η κάρτα θα χορηγείται, πλέον, υποχρεωτικά μετά την αποδοχή της αίτησης φορητότητας από τον υφιστάμενο πάροχο.\nΣτη σταθερή τηλεφωνία, στις περιπτώσεις που η φορητότητα συνοδεύεται από σύνδεση και του τοπικού βρόχου στο νέο πάροχο, ο συνδρομητής έχει το δικαίωμα να ακυρώσει την αίτηση μέχρι 3 εργάσιμες ημέρες πριν την προγραμματισμένη ημερομηνία υλοποίησης. Ο συνδρομητής μπορεί να πληροφορηθεί την προγραμματισμένη ημερομηνία υλοποίησης του τοπικού βρόχου από το νέο πάροχο.\nΣτη σταθερή τηλεφωνία, όταν η φορητότητα δεν συνοδεύεται από σύνδεση του τοπικού βρόχου στο νέο πάροχο, ο συνδρομητής πρέπει να ενημερωθεί από το νέο πάροχο για την αποδοχή της αίτησης και έχει το δικαίωμα να ακυρώσει την αίτηση εντός της επόμενης εργάσιμης ημέρας από την ημέρα της ειδοποίησης. Σε όλες τις περιπτώσεις, η ακύρωση των αιτήσεων φορητότητας υποβάλλεται από το συνδρομητή στο νέο πάροχο.\nΜε τις νέες ρυθμίσεις, επιβεβαιώνεται η υποβολή όλων των αιτήσεων φορητότητας και των αιτήσεων ακύρωσης. Κατά την έντυπη ή ηλεκτρονική υποβολή των αιτήσεων, ο συνδρομητής λαμβάνει αντίστοιχα έντυπο ή ηλεκτρονικό αντίγραφο της αίτησης. Κατά την υποβολή αιτήσεων μέσω fax ή τηλεφώνου, ο συνδρομητής λαμβάνει σχετικό μήνυμα SMS σε αριθμό κινητού, που έχει δηλώσει. Η επιβεβαίωση από τον πάροχο της υποβολής των αιτήσεων φορητότητας, αλλά και ακύρωσης συνοδεύεται υποχρεωτικά με την αναγραφή του μοναδικού αριθμού αναφοράς της αίτησης και της ημερομηνίας υποβολής.


Έχω πάει κατασκήνωση, έχω πάει Εράσμους, έχω ζήσει διάφορες τέτοιες καταστάσεις ημιμόνιμης φυγής κι αυτό που μου’ μεινε περισσότερο είναι η ψυχολογία που είχα. Η βραχύχρονη ημερομηνία λήξης παίρνει απ’ τα μάτια σου το δέντρο και πέφτει στο δάσος. Κοιτάς να τις ρουφήξεις ως το μεδούλι, εστιάζοντας μόνο στα θετικά και λεπτομέρειες που στην καθημερινότητα θα σου χαλούσαν το στομάχι, τις γράφεις στο χιόνι. Ε, έτσι ακριβώς είναι κι η ψυχολογία των παππούδων, μόνο που είναι για πάντα, από την πρώτη σου ανάσα μέχρι την τελευταία τους.\nΈτσι κι εμείς σήμερα, Παγκόσμια Ημέρα Ηλικιωμένων, είπαμε να ξεφύγουμε από το βαρύ συγκινησιακό κλίμα με το οποίο στολίζονται οι επετειακές αναφορές στην τρίτη ηλικία. Πήραμε το φακό και πήγαμε να βγάλουμε γούστα με τρία παλ(α)ιοκόριτσα, τρεις σούπερ γιαγιάδες που μπορεί ο γιατρός ν’ απαγόρεψε το βούτυρο, αλλά την επαφή με το σύγχρονο κόσμο την έχουν για βούτυρο στο ψωμί τους. Σκανταλιάρες, πειραχτήρια, διαόλια με πράο προσωπείο. Ομολογώ πως από τα βιουζ μου έλειπε η εικόνα ενός γερασμένου χεριού να γλιστρά πάνω στην οθόνη αφής. Κι αυτό ήταν μόνο το περιτύλιγμα.«Πολύ μπροστά»!


Μπενφίκα έναντι Δυναμό Κιέβου δωρεάν ζωντανή μετάδοση και ροή βίντεο (2021/12/09) - AiScore Football LiveScore\nΜπενφίκα vs Δυναμό Κιέβου Ζωντανά αποτελέσματα\nΜέσα:Κάρλος Ντε Πένα\nτελευταία 4, Μπενφίκα Νίκες 3, Ισοπαλίες 1, Ήττες 0, Σκορ 1.3 και δέχτηκε 0.0 ανά παιχνίδι\nName: Μπενφίκα vs Δυναμό Κιέβου\nΤο Μπενφίκα vs Δυναμό Κιέβου ζωντανό σκορ (και η ζωντανή ροή βίντεο στο διαδίκτυο) ξεκινά στις 2021/12/09 στις 04:00:00 ώρα UTC σε Champions League. Εδώ στο Μπενφίκα vs Δυναμό Κιέβου LiveScore μπορείτε να βρείτε όλα τα Μπενφίκα vs Δυναμό Κιέβου προηγούμενα αποτελέσματα ταξινομημένα με τους αγώνες H2H.\nΤο AiScore LiveScore ποδοσφαίρου διατίθεται ως εφαρμογή iPhone και iPad, εφαρμογή Android στο Google Play και εφαρμογή Windows phone. Μπορείτε να μας βρείτε σε όλα τα καταστήματα σε διαφορετικές γλώσσες ως «AiScore». Εγκαταστήστε την εφαρμογή AiScore και ακολουθήστε Μπενφίκα vs Δυναμό Κιέβου ζωντανά στο κινητό σας!\nΜπενφίκα vs Δυναμό Κιέβου H2H


Το επόμενο δωρεάν παιχνίδι είναι διαθέσιμο εδώ, Going Into Space\nΑνά εβδομάδα, Το Epic Games Store προσφέρει ένα ή περισσότερα παιχνίδια στους πελάτες του. Πίστη που λειτουργεί, ειδικά όταν τα αθλήματα εμπλέκονται AAA. Μετά Star Wars: Battlefront II Και Jurassic World EvolutionΕίναι τώρα ένα άλλο καλό παιχνίδι. Με ένα παιχνίδι, μεταβείτε ξανά στο διάστημα για να ομαδοποιήσετε ξανά στο κάτω μέρος.\nSpace νίκη επί προγράμματος\nΜέχρι τις 5 μ.μ. στις 28 Ιανουαρίου, οι χρήστες του Epic Games Store μπορούν να επιλέξουν αυτό το παιχνίδι Γαλαξιακοί πολιτισμοί III. Άγνωστος τίτλος για παίκτες με μεταγλώττιση σε 4Χ. Αλλά για όλα αυτά, ένας μεγάλος αριθμός ανθρώπων θα ρίξει το σώμα και την ψυχή του σε αυτό το στρατηγικό στιλ προσφέροντας το Epic Games Store. 4Χ τοποθεσία, Γαλαξιακοί πολιτισμοί III Προφανώς βασίζεται σε 4 αρχές στυλ: εξερεύνηση, επέκταση, εκμετάλλευση και καταστροφή. Για τον έλεγχο του πολιτισμού σας, οπότε πρέπει να ταξιδέψετε από σύστημα σε σύστημα για να συναντήσετε τους καθημερινούς αντιπάλους σας, τους οποίους μπορείτε να θεωρήσετε συμμάχους ή εχθρούς.\nΟ Ειρηνισμός, η διπλωματία, οι κατασκευές και άλλες διαστημικές μάχες θα κλονίσουν τα κόμματα σας, τα οποία θα σας οδηγήσουν στην κατεύθυνση που θέλετε. Και για καλό λόγο, ανάλογα με την επιλογή σας, θα προτιμούσατε μια επιθετική επέκταση, ακόμη και στρατιωτική ή, αντίθετα, τη συμπερίληψη μιας εξέλιξης από μόνη σας. Συναρπαστικό, Γαλαξιακοί πολιτισμοί III Ως εκ τούτου, σας προσκαλούμε να φορέσετε τα παπούτσια σας για να πάρετε την κατεύθυνση του χώρου για να είστε ο πιο σημαντικός πολιτισμός στην περιοχή. Ένας επιτυχημένος τίτλος που θα είχε συγκεντρώσει κατά μέσο όρο 81/100 στο Metacritic.\nΓαλαξιακοί πολιτισμοί III Διαθέσιμο έως τις 5 Ιανουαρίου 28, Απλά εδώ.\nΜεταφορέας διπλού αυτοματισμού\nΩς εκ τούτου, Θα έχετε έως τις 28 Ιανουαρίου, 5 μ.μ. για να συνδεθείτε στον λογαριασμό σας Epic Games και να διεκδικήσετε αυτόν τον τίτλο. Και αν αντιμετωπίζετε προβλήματα, μπορεί να σχετίζεται με έλεγχο ταυτότητας δύο παραγόντων. Για να το ενεργοποιήσετε, τίποτα δεν μπορεί να είναι απλούστερο, ακολουθούν τα παρακάτω βήματα:\nΜεταβείτε στις ρυθμίσεις του λογαριασμού σας στον ιστότοπο του Epic Games Store, ακριβώς εκει.\nΜεταβείτε στην καρτέλα “Κωδικός πρόσβασης και ασφάλεια”\nΣτη συνέχεια, ενεργοποιήστε τον έλεγχο ταυτότητας δύο παραγόντων\nΑπαιτείται μόνο ένα, οπότε έχετε την επιλογή μεταξύ παραδοσιακού ελέγχου ταυτότητας, ελέγχου ταυτότητας μέσω SMS ή ηλεκτρονικού ταχυδρομείου\nΜόλις τελειώσετε, θα πρέπει να είστε έτοιμοι να διεκδικήσετε το δωρεάν παιχνίδι σας χωρίς προβλήματα.\nΓια το παιχνίδι της επόμενης εβδομάδας, πρόκειται για Dandara: Trial of Fear Edition, Ένας τίτλος που θα είναι δυνατό να ανακτηθεί από τις 28 Ιανουαρίου.\nPrev post Ο Τζέιμς κυριαρχεί στο Antetokounmpo στη διάσημη νίκη του Lakers\nNext post Η Ισπανία αντιμετωπίζει την Ελλάδα και την Αυστραλία στο ομαδικό στάδιο του ATP Cup


Diet Myth- busters 101: Μύθος ή αλήθεια - Mothersblog.gr\nΧριστίνα Αλούπη: Είχε επέτειο γάμου - Δείτε το όμορφο δώρο του γιου της\nDiet Myth- busters 101: Μύθος ή αλήθεια\n10 Μαϊ 2018\tΔΙΑΙΤΕΣ\n«Το βραδινό γεύμα παχαίνει»: ένας μύθος που μπορεί να προκαλέσει μεγάλη σύγχυση ως προς την οργάνωση των γευμάτων σου.\nΌλοι μας έχουμε διαφορετικό καθημερινό πρόγραμμα και επομένως διαφορετικό ωράριο και διαιτολόγιο. Το πιο σημαντικό είναι η συνολική πρόσληψη και οι τροφές που καταναλώνεις κατά την διάρκεια της ημέρας, όχι μόνο το βραδινό, να μην ξεπερνά τις ημερήσιες θερμίδες που χρειάζεσαι καθημερινά. Καλό θα ήταν να λάβεις υπόψη διάφορους παράγοντες, όπως την ώρα που κοιμάσαι και κατά πόσο γυμνάζεσαι απόγευμα/ βράδυ.\n«Το μαύρο ψωμί παχαίνει λιγότερο από το άσπρο ψωμί»: μύθος, ο λόγος για τον οποίο θα έπρεπε να προτιμάς το μαύρο ψωμί (ολικής) δεν είναι απαραίτητα λόγω των θερμίδων, αφού δεν διαφέρουν και πολύ. Το ψωμί σου είναι καλύτερα να είναι ολικής αλέσεως αφού περιέχει πιο πολλές φυτικές ίνες και θρεπτικά συστατικά, απαραίτητα για την υγεία σου.\nΤι θα πρέπει να προσέξουν οι γονείς με μοναχοπαίδι:\nΑνυπομονεί για τις καλοκαιρινές της διακοπές.\nΟ μεγάλος προβληματισμός που καταλαμβάνει όλους τους μελλοντικούς γονείς για το πώς…\nSuper 3 για Ματέο Γκαρσία: «Δεν θέλουμε δωράκια»


«Δεν ξεχνιέται με τίποτα ο Παναθηναϊκός» - Onsports.gr\nOnsports Team\t21 Ιανουαρίου 2012, 08:43\n«Δεν ξεχνιέται με τίποτα ο Παναθηναϊκός»\nΑντώνης Φώτσης και Ντρου Νίκολας δεν μπορούν να ξεχάσουν με τίποτα τον Παναθηναϊκό και υποκλίνονται στο μεγαλείο του, ευχαριστώντας παράλληλα τους φιλάθλους για την αναγνώριση που τους έδειξαν.\nΟι δύο πρώην παίκτες του «εξάστερου» και νυν της Αρμάνι Μιλάνο μίλησαν στην αθλητική εφημερίδα «Πράσινη» και δεν μπόρεσαν να κρύψουν την ικανοποίησή τους για το χειροκρότημα του κόσμου που βρέθηκε στην Ιταλία.\nΟ Αντώνης Φώτσης είπε αρχικά: «Η αναγνώριση του κόσμου μου δίνει ιδιαίτερη και μεγάλη χαρά, ήμουν τόσα πολλά χρόνια στον Παναθηναϊκό και δεν ξεχνιέται τίποτα, τους ευχαριστώ πολύ. Σίγουρα είναι μέσα στην καρδιά μου η ομάδα, ωστόσο οι συγκυρίες τα έφεραν έτσι, να παίξω σε μια άλλη ομάδα, αλλά δεν υπάρχει κανένα πρόβλημα. Από εκεί και πέρα, είμαστε λίγο απογοητευμένοι από την απόδοσή μας, αλλά έτσι είναι το μπάσκετ, συνεχίζουμε».\nΤέλος, για την εμφάνιση του Παναθηναϊκού στο Μιλάνο, τόνισε: «Ξεκάθαρα, βγήκαν στο γήπεδο και ήξεραν τι να κάνουν, ήξεραν πώς να παίξουν, ήταν εμφανώς πιο έτοιμοι σαν ομάδα, μας κέρδισαν σε όλους τους τομείς. Κέρδισαν κάθε μπάλα και άξιζαν τη νίκη. Νομίζω πως και απέναντι σε μας έδειξε ο Παναθηναϊκός πόσο μεγάλη ομάδα είναι και πως το μεγάλο προσόν του είναι η άμυνα. Δεν αφήνουν τίποτα στην άμυνα, δεν μπορείς να βρεις ανοικτά σουτ, ενώ επιθετικά βρίσκουν τον τρόπο να παίξουν στις αδυναμίες του αντιπάλου και να βγάλουν σουτ. Έδειξαν σε εξαιρετική κατάσταση».\n14 λεπτά πριν Παναιτωλικός: Η αποστολή για το ματς με τον Άρη\n26 λεπτά πριν Μήτογλου: «Περιμένουμε την στήριξη του κόσμου» (video)\n37 λεπτά πριν Νίκη μονόδρομος


Αγοράστε μας Σφιγκτήρες καλωδίων φερρίτη EMC\nΣφιγκτήρες καλωδίων φερρίτη EMC 8260\nΘωρακισμένοι σφιγκτήρες για την αποδυνάμωση του ανεπιθύμητου ρεύματος παρεμβολής\nΠώς λειτουργεί ένας σφιγκτήρας φερρίτη;\nΈνα τερματικό φερρίτη μπορεί να μειώσει την παρεμβολή κοινής λειτουργίας. Λόγω της μαγνητικά καθοδηγούμενης δράσης του φερρίτη, ένα πηνίο τοποθετείται σε σειρά με το κύκλωμα μεταφοράς ρεύματος κοινού τρόπου λειτουργίας.\nΤο πηνίο διασφαλίζει ότι αυξάνεται η αντίσταση κοινής λειτουργίας. Αυτό αποδυναμώνει το ανεπιθύμητο ρεύμα παρεμβολής.\nΗ σύνθετη αντίσταση σε σχέση με τον αριθμό των περιελίξεων και τη συχνότητα.\nΗ σωστή εφαρμογή του φερρίτη διαφέρει ανά περίπτωση και απαιτεί πολύ συγκεκριμένη τεχνογνωσία και εμπειρία.\nΕυτυχώς, ένα καλό αποτέλεσμα μπορεί συχνά να επιτευχθεί μέσω «δοκιμών και σφαλμάτων». Εφαρμόζοντας σφιγκτήρες φερρίτη σε όλα τα ύποπτα καλώδια μέχρι να επιλυθεί το πρόβλημα. Στη συνέχεια, εάν είναι απαραίτητο, καθορίστε ποιοι σφιγκτήρες μπορούν να αφαιρεθούν χωρίς να επανέλθει η παρεμβολή.\nΣε ορισμένες περιπτώσεις είναι δυνατό να αυξηθεί η αποτελεσματικότητα ενός σφιγκτήρα. Αυτό γίνεται με την τροφοδοσία πολλών περιελίξεων ενός καλωδίου μέσω ενός σφιγκτήρα.\nΈνα παράδειγμα της επίδρασης του αριθμού των περιελίξεων\nΤυπική αντίσταση Ω\n100 MHx 263\nΑριθμός ανταλλακτικού Μέγιστη διάμετρος καλωδίου\n8260-NiZn-6.3 6,3 χλστ\n8260-NiZn-9,85 9,85 χλστ\n8260-NiZn-12,7 12,70 χλστ\n100 MHx 315\n8260-MnZn-6,3 6,3 χλστ\nTo get a quotation for Σφιγκτήρες καλωδίων φερρίτη EMC within 24 hours fill in the form below.


Eresin Hotels Topkapi (Κωνσταντινούπολη, Τουρκία) - Κριτικές και σύγκριση τιμών - TripAdvisor\nΞενοδοχεία κοντά σε: Eresin Hotels Topkapi\nΞενοδοχεία κοντά σε: Istanbul Rent a Scooter\nΞενοδοχεία κοντά σε: Tarihi Kucukhamam\nEresin Hotels Topkapi, Κωνσταντινούπολη - Κριτικές\nΔείτε και τα 1.288 ξενοδοχεία (Κωνσταντινούπολη)\nΝο 324 από 1.288 ξενοδοχεία για: Κωνσταντινούπολη\n4,0 1.456 κριτικές\nMillet Cd. No: 186 Fatih, Κωνσταντινούπολη 34104 Τουρκία Δείτε στον χάρτη\nEresin Hotels Topkapi: Προσφορές\nΚαθαρό με παλό σέρβις\nΑν γνωρίζεις το σύστημα των δημόσιων μέσων συγκινονία ςτης Κωνσταντινούπολης είναι σε πολύ καλή θέση αφού περνούν από μπροστά πληθώρα λεοφορείων και το τραμ που παει γρήγορα παντου, τόσο στο κέντρο όσο και στο αεροδρόμιο τον σταθμό λεωφορείων αλλά και το λιμάνι.\nΣίγουρα δεν είναι ένα ξενοδοχείο πέντε αστέρων!\nΣίγουρα δεν είναι ένα ξενοδοχείο πέντε αστέρων! Κλείσαμε δωμάτιο Deluxe και μας δώσανε απλό. μετά από δύο προσπάθειες πειραμε το δωμάτιο που είχαμε κλείσει, τα πίσω δωμάτια ήταν παγωμένα και τα μπροστά πολύ ζεστά. το πρωινό πολύ φτωχό, όσο για τα σπα σίγουρα κατηγορίας τριών...Περισσότερα\n3 Ευχαριστούμε, Eleftheriaaa\nΕπίσκεψη κατά τη διάρκεια της υψηλής περιόδου (EID του Μουσουλμάνου)\nΗ τοποθεσία του ξενοδοχείου είναι πολύ καλή. Ήταν αρκετά. Υπάρχει πάντα ταξί μπροστά από το ξενοδοχείο. Επιπλέον υπάρχει στάση τραμ και λεωφορείων μπροστά από αυτό, αλλά πάντα χρησιμοποιώ ταξί. Είχα κράτηση πολυτελές δωμάτιο για 3 άτομα (3ος όροφος), αλλά μου δόθηκε σουίτα. Έχει κρεβατοκάμαρα, 2...μπάνια, ένα με ντουζιέρα και τζακούζι. Έχει 4 παράθυρα. Η καθαριότητα είναι καλή, αλλά οι καναπέδες και οι καρέκλες των καθιστικών ήταν παλιές. Ήταν ακριβό, ίσως επειδή ήταν σεζόν, και διατηρούμε την τελευταία στιγμή (1 μέρα πριν). Το Axis Mall απέχει 5 λεπτά με το αυτοκίνητο, ενώ το Forum Istanbul Mall, το παλάτι Topcapi, το Taksim είναι περίπου 20 λεπτά. Ο πρωινός μπουφές ήταν καλός (αν και μπορούν να προσθέσουν περισσότερους τύπους). Περιλαμβάνει τσάι, καφέ, 3 - 4 είδη ψωμιού, 3 είδη δημητριακών, μέλι, 1 είδος μαρμελάδας, ~ 3 τύπους τυριού, κέικ, λουκάνικο, εκτός από άλλα πιάτα. Το προσωπικό ήταν πολύ φιλόξενοΠερισσότερα\nΑπάντηση από τη διεύθυνση:Απάντηση: 5 Σεπτεμβρίου 2018\nΜπορείς να δεις μας έρχεται ξανά εδώ ...\nΑυτή είναι η δεύτερη επίσκεψη στο Eresin Topkapi hotel, η πρώτη ήταν το 2015 . Έκανα κράτηση σε αυτό το ξενοδοχείο και πάλι από την εμπειρία μου στο 2015 . Ωστόσο, δυστυχώς, πρέπει να πω ότι το ξενοδοχείο έχει υποβαθμιστεί σε εκτίμηση μου. Το Hotel...πελατεία κυρίως από τα αραβικά έθνη και εάν δεν είστε ένας από τους και, στη συνέχεια, το προσωπικό δεν δίνει τη στιγμή της ημέρας. I περίμενε υπομονετικά στη ρεσεψιόν για να σας θέσω μια ερώτηση και πολλές φορές άλλα σχόλια θα σπρώξει και το προσωπικό του ξενοδοχείου θα εξακολουθεί να διασκεδάσουμε. Μία φορά την ρεσεψιονίστ μιλούσε για μένα και τα μέσα που συνομιλίας μόλις προς τα αριστερά για να εκτίσει ακόμη σχόλια - πόσο αγενής. Το προσωπικό του εστιατορίου ήταν ανάγκη να μάθετε να χαμογελάσουν και σας υποδέχεται επισκέπτες το πρωί, όλες οι διαχειριστές της εστιατόρια ήταν αγενής και είχε επιφάνειες. Είχαμε πρωινό συμπεριλαμβάνεται στην τιμή της διαμονής μας, ωστόσο όταν ζητήσαμε ένα τηγανητό/αυγά ομελέτα μας είπαν ότι υπήρχε επιπλέον χρέωση για το γεγονός ότι σε μια πραγματικά κακή τρόπο. Η ποικιλία του πρωινού ήταν περισσότερο προσανατολισμένη στα Αραβικά έθνη και τα παιδιά μου είχε μόνο σιτηρό κάθε πρωί. Είχαμε δωμάτια σε μη - καπνιστών του ξενοδοχείου αλλά σχόλια ήταν ακόμη το κάπνισμα και διαχείριση, δεν νομίζω ότι έκανε τίποτα. Είναι λυπηρό που το λέω, αλλά η διαμονή μου στο Eresin είναι καλά και πραγματικά κατά τη διάρκεια - μπορώ να δω εγώ επιστρέφω εδώ.Περισσότερα\nΑπάντηση από τη διεύθυνση:Απάντηση: 22 Αυγούστου 2018\nΆνετα αλλά λίγο μακριά από τη δράση\nΈμεινα με την οικογένειά μου για 2 νύχτες (ηλικίας: 17 , 14 , 11 , 8 και 1 . 5 ) . Ήταν λίγο φασαρία για να αποκτήσουν πρόσβαση στην πόλη και πάλι, αλλά εκτός από το ότι η διαμονή μας ήταν πολύ άνετη και...ευχάριστη. Το προσωπικό ήταν πολύ φιλικό και ακόμη και μας άφησε ένα από τα δωμάτια για καθυστερημένη αναχώρηση ( 14 : 00 ) χωρίς καμία επιπλέον χρέωση. Υπάρχει μερικά ωραία εστιατόρια και σούπερ μάρκετ βρίσκονται πίσω από το ξενοδοχείο (μόνο πρωινό τρώγαμε στο ξενοδοχείο) .Περισσότερα\nΑπάντηση από τη διεύθυνση:Απάντηση: 2 Αυγούστου 2018\n011 90 212 631 12 12Κλήση\nΛάβετε γρήγορες απαντήσεις από το προσωπικό του Eresin Hotels Topkapi και από προηγούμενους πελάτες.


Ιστολόγιο Γυμνασίου Καπνοχωρίου Κοζάνης: ΛΟΓΟΤΕΧΝΙΑ Β ΓΥΜΝΑΣΙΟΥ :"ΟΤΑΝ ΠΡΩΤΟΚΑΤΕΒΗΚΑ ΣΤΗ ΣΜΥΡΝΗ"\nΛΟΓΟΤΕΧΝΙΑ Β ΓΥΜΝΑΣΙΟΥ :"ΟΤΑΝ ΠΡΩΤΟΚΑΤΕΒΗΚΑ ΣΤΗ ΣΜΥΡΝΗ"\nΔ. Σωτηρίου, Ματωμένα χώματα from katerina Prokopiou\nΧαρακτηρίστηκε ως το "βιβλίο της σύγχρονης εξόδου". Χωρίς ιδέα σοβινισμού διηγείται μυθιστορηματικά την περιπέτεια του μικρασιατικού ελληνισμού, που μετά την καταστροφή πέρασε στην Ελλάδα. Η Διδώ Σωτηρίου, με τη διήγησή της, ζωντανεύει το ανθρώπινο δράμα όλων των μικρών λαών που προσφέρονται θυσία και οδηγούνται ως πρόβατα επί σφαγήν στο βωμό των ιμπεριαλιστικών συμφερόντων. Το 1962, που εκδόθηκαν τα "Ματωμένα Χώματα" είχαν τεράστια απήχηση ακόμα και στην Τουρκία.(εφημερίδα Λόγος)\nΤο φύλλο εργασίας εδώ:\nΕτικέτες ΛΟΓΟΤΕΧΝΙΑ Β' ΓΥΜΝΑΣΙΟΥ